text:
ا﴾ سودهكه كوي برسديا انتوق ماتي؟
-سودهكن كوي برتوبة نصحا؟
-اڬق-اڬق چوكوڤ تق عمل هارين، ميڠڬوان، بولنن دان تاهونن كوي؟
-ڬونر هوبوڠن كوي دڠن قوم كلوارڬ دان ساودارا سإسلام يڠ لاءين؟
-سودهكه كوي برمعفان انداي اد ساله سيلڤ؟
-سودهكه كوي سدياكن استري دان انق-انق كوي اونتوق مڠهادڤي دنيا دان اخيرة؟
2﴾ اڤكه يڠ كوي سوده چاڤاي سلام هيدوڤ د بومي الله سلام 33 تاهون اين؟ دري سڬي:
-كروهانيان:
-ڤركمبڠن ديري:
-ڤركمبڠن كرجاي:
-ايكونومي كلوارڬ نوكليار:
-ايكونومي كلوارڬ بسر:
-سومبڠن كڤد
ا﴾اسلام
- سودهكه كوي بردعوة كڤد بوكن اسلام دان اورڠ-اورڠ اسلام يڠ منجاوهي اسلام مڠناءي كبنرن دان كاڬوڠن اسلام؟
-اتاو ادكه كوي ممبريكن ايميج يڠ باءيق مڠناءي اسلام دان اورڠ-اورڠ اسلام كڤد بوكن اسلام دان اورڠ-اورڠ اسلام يڠ منجاوهي اسلام؟
-اتاو ادكه كوي بنر-بنر مڠاكوي يڠ اسلام ايت بنر دان اڬوڠ جك اعتكاد دان ڤرلاكوان هارين كوي دنيلاي منجوروس ك اره ايت اتاو تيدق؟
ب﴾ مشاركت:
-ادكه كوي هاڽ ماهو سقدر ملڤسكن ديري دان كلوارڬ دري اڤي نراك؟
-اتاو ادكه كوي هاڽ ماهو سقدر ملڤسكن ديري دان كلوارڬ دري كجاهيلن اڬام سرتا علمو-علمو لاين دان مسئله سوسيال؟
-اتاو ادكه كوي هاڽ ماهو سقدر ملڤسكن ديري دان كلوارڬ دري كميسكينن دان مسئله كواڠن؟
-اڤاكه يڠ تله كوي لاكوكن اونتوق مڽلامتكن مشاركت ستيمڤت دري كهينأن د دنيا دان د اخيرة؟
-اڤاكه يڠ تله كوي لاكوكن سوڤاي ايكونومي مشاركت منيڠكت؟
-اتاو ادكه كوي سقدر كلوار بكرجا ك لمبه كلڠ دان منيڠڬلكن كامڤوڠ هلامن دڠن اورڠ-اورڠ توا يڠ هاڽ منوڠڬو هاري هندق ڤولڠ ك عالم برزه، دڠن رومه2 كوسوڠ يڠ همڤير رونتوه، دڠن كسڤين يڠ مرونتون جيوا؟
-اتاو ادكه كڤولڠن كوي هاڽ ممبوروقكن كادأن ايكونومي دان سوسيال، تنڤا سومبڠن اونتوق ڤڽلساين تونتس؟
چ﴾ نڬارا
-ادكه كوي سقدر منجادي ڤنومڤڠ باڬي نڬارا يڠ ممبوسوق دڠن رسواه؟ مڽالهكن سيستم تنڤا ڤرلو چوبا مڽرتاي دان ممبأيقي سيستم؟ اتاو مڽومبڠ كڤد ڬلومبڠ مسسا اونتوق مڠڬنتيكن سيستم دان اوڤراتور سيستم يڠ ممبوروق؟
د﴾ دنيا
هارڤ-هارڤ اد لا سومبڠن كوي دالم اسڤيك اڬام، عالم سكيتر، ايكونومي دان سوسيال دنيا سواتو هاري ننتي.. مولا دڬن كلوارڬ دولو
.. :)
تاڤي..اڤسل بيلا كوي تندا باڽوق يڠ ڤڠكه ج ني؟؟؟؟؟؟؟؟


c: text/html

text:
Batu Bersurat Terengganu
رسول الله دڠن يڠ اورڠ سيا بر مريك ؟
؟ ڤدا ديوت مليا راي بري همبا منڬهكن اڬام اسلام
دڠن بنر بچارا درما مرقسا بڬي سكلين همبا ديوت مليا راي
دبنواكو اين. ڤننتو اڬاما رسول الله صلى الله عليه وسلم راجا
مند ليكا يڠ بنر بچارا سبله ديوت مليا راي ددالم
بهومي. ڤننتوا ايتو فرض ڤدا سكلين راجا مند
ليكا اسلام منوروت ستيته ديوت مليا راي دڠن بنر
بيچارا برباذيكي بنوا ڤننتوا ايتو مك تيته سري ڤادوك
تهن مندودقكن تامرا اين دبنوا ترنڬانو ادفرتام اد
جمعة دبولن رجب دتاهن سرطان دسسنكلا
بڬندا رسول الله تله لالو توجه راتس دوا
كلورڬا دبنوا جاو ... ؟
داتغ بريكن. كامڤـ(ت) ... (ا)ورڠ برڤهوتغ
جاڠن مڠامبل (ك) ... ؟ هيلڠكن امس
كليما درما بارڠ اورڠ ... (مر)ديكا
جاڠن مڠامبل توڬل بوت ... (ت) امسڽ
جكيا امبل هيلڠكن امس. كانم درما بارڠ
اورڠ بربوت بلا چارا لاكي لاكي ڤرمڤون ستيته
ديوت مليا راي جك مرديكا بوجن ڤالو
سراتس راوتن. جك مرديكا براستري
اتوا ڤرمڤون برسوامي دتانم هڠڬن
ڤڠڬڠ دهمبالڠ دڠن باتو ماتيكن
جك انكر ... همبالڠ جك انق مند ليكا
بوجن دانداڽ سڤولوه تڠه تيڬا جكيا ...
منتري بوجن دانداڽ توجه تاهل سڤا(ها) ...
تڠه تيڬا. جك تتوا بوجن دنداڽ ليما تاهـ(ل) ...
توجه تاهل سڤاها ماسق بندارا. جك او(رڠ) ...
مرديك. كتوجه درما بارڠ ڤرمڤون هندق ...
تيدا داڤت براسوامي جكيا بربوت بلاچارا ؟
تدا بنر دانداڽ ستاهل سڤاها. كسمبيلن درما
سري ڤادوك تهن سياڤا تيدا ؟ دانداڽ
(در)ما جك انقكو اتوا ؟ اتوا چوچوكو اتوا كلورڬاكو اتوا انق
تمرا اين سڬال اسي تمرا اين بارڠ سيافا تيدا منوروت تمرا اين لعنة ديوت مليا راي
دجاديكن ديوت مليا راي بڬي يڠ لنڬر اچارا تمرا اين.

robotstxt: allowed

filter: keep


text:
ڤرينته ريمن سهيڠڬ 17 اڤريل ايت دكلواركن اوليه ماجيستريت نيک اسفهاني تسنيم وان عبدالرحمن سلڤس للاكي براوسيا 49 تاهون ترسبوت دباوا كمحكمه ماجيستريت دسيني ڤد ڤوكول 9.20 دڠن برڤاكاين لوكڤ.
للاكي ايت سبلوم اين دتاهن ريمن سلاما انم هاري سجق 7 اڤريل لالو.
سمنتارا تيڬ ڤما؞ين MIFA يڠ سبلوم اين دسياست اوليه سوروهنجاي ڤنچڬهن رسواه مليسيا (SPRM) ايكورن دشكي منريما رسواه كران مڠاتور كڤوتوسن ڤرلاونن ليڬا بركنا؞ن دبيبسكن اوليه محكمخ ماجيستريت هاري اين.
نيک اسفهاني تسنيم ممبنركن كتيڬ-تيڬ للاكي بركنا؞ن دبيبسكن دڠن جامينن SPRM سباپق RM50,000 ستياڤ سأورڠ.
كتيڬ-تيڬ للاكي يڠ ترديري درڤد سأورڠ ڤما؞ين ايمڤورت براوسيا 29 تاهون ماناكالا دوا لاڬي ورڬ تمڤتن ماسيڠ٢ براوسيا 26 دان 27 تاهون ايت تيبا دمحكمه ماجيستريت دڠن برڤاكاين لوكڤ.
سياستن اول SPRM منداڤتي تيڬ للاكي ترسبوت تله منريما واڠ رسواه انتارا RM10,000 دان RM30,000 درڤد bookie اونتوق مننتوكن كڤوتوسن ڤرلاونن.


text:
تڬورن ايت دظاهيركن بڬيندا سوسولن تيندقن اهلي ڤرليمن سوبڠ، ار.سيۏاراس يڠ ملڠڬر لارڠن مڠڬوناكن مسجد دان سوراو دنڬري اين سباڬاي تمڤت برڤوليتيک اڤابيلا مڠاداكن ڤروڬرم سرتا براوچڤ درواڠ صلاة مسجد النور، كامڤوڠ ملايو سوبڠ، بارو٢ اين.
سباليقڽ، بڬيندا ماهو مسجد اتاو سوراو دڬوناكن سباڬاي تمڤت اونتوق برعبادة دان منونتوت علمو اڬام ترماسوقله منجادي ميدن دالم مڠرتكن صلةالرحيم سسام اومت إسلام سوڤايا تيدق برڤچه-بله دان برڤواق-ڤواق.
”بيتا ممبري كواس كڤد نذير، امام دان اهلي٢ جاوتنكواس مسجد اونتوق منجاڬ رومه اﷲ دان كموليا؞ن مسجد. مک ڬوناكنله كواس اين دڠن سبا؞يق-با؞يقڽ،“ جلس بڬيندا سماس برتيته دالم مجليس ڤروڬرم بربوک ڤواسا برسام رعية سرتا ڤراسمين مسجد النور تماش ڬلينمري دسيني يڠ دحاضيري كيرا٢ 1,000 حاضيرين.
توروت مڠيريڠي بڬيندا دالم مجليس ايت اياله تڠكو ڤرمايسوري سلاڠور، تڠكو ڤرمايسوري نورعاشيقين دان راج مودا سلاڠور، تڠكو امير شاه.
ڤد ماس ايت، يڠ توروڠ مڠيريڠي بڬيندا اياله منتري بسر، داتوق سري محمد عزمين علي ستيا؞وسها كراجا؞ن نڬري. داتوق محمد امين احيا ڤڠروسي مجليس اڬام إسلام سلاڠور (MAIS)، داتوق محمد ادزيب محمد عيسى مفتي سلاڠور، داتوق محمد تمييس عبدالواحد سرتا ڤڠاره جابتن اڬام إسلام سلاڠور (JAIS)، داتوق حاريث قاسيم.
دالم ڤد ايت، بڬيندا توروت ممبري كات دوا كڤد ڤارا نذير، امام اتاو جاوتنكواس مسجد دنڬري اين سام اد منروسكن توڬس سڤرتي بياسا اتاو ملتق جاوتن ماسيڠ٢ سكيراڽ اد دأنتارا مريک ماهو اكتيف برڤوليتيک دمسجد.
ماله، بڬيندا جوڬ منڬسكن تيدق اكن تراڬق-اڬق اونتوق منيتهكن جابتن اڬام إسلام سلاڠور (JAIS) سوڤايا منمتكن ڤرخدمتن مان٢ نذير، امام دان اهلي٢ جاوتنكوا مسجد يڠ دداڤتي ملڠڬر دان تيدق مماتوهي ڤراتورن يڠ دتتڤكن.
”ددالم كيس مسجد النور كامڤوڠ ملايو سوبڠ اين،“ بيتا ماهو سوڤايا JAIS مپياست ڤركارا اين دڠن ترڤراينچي دان سكيراڽ دداڤتي اد بوقتي يڠ اهلي جاوتنكواس مسجد اين ملڠڬر ڤراتورن يڠ سديا اد، تيندقن سلنجوتڽ هندقله دأمبيل ترهادڤ مريک سلڤس بولن رمضان،“ اوجر بڬيندا.
تردهولو، بڬيندا دالم مجليس ايت توروت بركنن منريما بايرن زكاة ڤرنياڬا؞ن درڤد ڤرمودلن ناسيونل برحد (PNB) برجومله RM27 جوتا باڬي تاهون كأواڠن براخير 2016 يڠ دسرهكن اوليه ڤڠروسي شريكت ايت، تن سري عبدالواحد عمر.
سبلوم ايت، بڬيندا توروت مپرهكن بنتوان زكاة كڤد 386 اورڠ اسنف يڠ مان 80 اورڠ درڤداڽ اداله اسنف فقير، اسنف ميسكين (185 اورڠ) سرتا اسنف موألف سراماي 121 اورڠ.


text:
ڤڠروسيڽ، داتوق مت. علوي چي احمد بركات، لڠكه بركنا؞ن ڤرلو دلاكوكن اوليه برنس باڬي مڠيلق برلاكو لمبقن ڤادي تراوتاماڽ ڤد هاري جمعة دان سبتو سهيڠڬ مپببكن ڤتاني روڬي.
منوروتڽ، اي ممبري كسن ڤتاني كران سستڠه مريک يڠ منواي ڤادي ڤد هاري خميس ترڤقسا منوڠڬو سهيڠڬ هاري احد اونتوق منجوال سمولا ڤادي بركنا؞ن.
”برنس مروڤاكن شريكت يڠ مونوڤولي ڤمبلين ڤادي دكلنتن. جادي، برنس ڤرلو ممبلي ڤادي ڤتاني سچارا سڬرا اونتوق مڠيلق كواليتي ڤادي منورون سرتا برلاكو ڤرموتوڠن يڠ تيڠڬي.
”ساي بوكن ايڠين مپالهكن برنس، تتاڤي برنس هاڽ ڤرلو ممبلي ڤادي كتيک موسيم منواي سهاج، بوكن سڤنجڠ ماس. جادي، اڤ سالهڽ برنس توروت سام ممبلي ڤادي ڤد هاري جمعة دان سبتو،“ كاتاڽ سلڤس مرسميكن مشوارت اڬوڠ تاهونن ڤرتوبوهن ڤلادڠ كاوسن (PPK) تنجوڠ ڤوري دسيني كلمارين.


text:
ال قرطابي مڽبوتکن بهوا قورين ددالم ايات ايت اداله ستان.المهداوي مڽبوتکن بهوا تيدق اد ڤربيداان الم حال اين.
امام احمد دان مسلم مريوايتکن دري عبدالله بن مس’اود برکات : رسول الله شللا اللهاو \ءالايهي وا سلام برسبدا: \”تيدکله سأورڠ ڤون دري کاليان ملاءينکن دکواساا ڤندمڤيڠ دري کالڠن جين.\” مريک برتاڽ: اندا جوݢ، واهاي رسول الله؟ بلياو منجواب: \”اکو جوݢ، هاڽ ساج الله ممبنتوکو مڠالهکنڽ لالو اي ماسوق اسلام، تيدکله اي ممرينتهکن کڤداکو کچوالي کبايکن.\”
مسلم مريوايتکن جوݢ دري عايشه بهوا رسول الله شللا اللهاو \ءالايهي وا سللم کلوار دري کديامانڽ ڤد سواتو مالم. عايشه برکات: اکو مراسا چمبورو ڤد بلياو لالو بلياو داتڠ دان مليهت اڤ يڠ اکو لاکوکن. بلياو برتاڽ: \”کناڤ اڠکاو، واهاي عايشه؟\” اکو منجواب: اورڠ سڤرتيکو مڠاڤ تيدق مڽمبوروا اورڠ سڤرتي اندا؟ رسول الله شللا اللهاو \ءالايهي وا سللم برسبدا: \”اڤ ستانمو منداتڠيمو؟\” عايشه برتاڽ: واها رسول الله، اڤاکه اد ستان مڽرتايکو؟ بلياو منجواب: \”يا.\” عايشه برتاڽ: جوݢ مڽرتاي سموا مأنسي؟ بلياو منجواب: \”يا.\” اي برتاڽ: مڽرتاي اندا جوݢ؟ بلياو منجواب: \”يا، هاڽ ساج ربّکو منولوڠکو مڠالهکنڽ هيڠݢ اي تله اسلام.\”
مقصود دري قورين اداله ستان يڠ مندمڤيڠي انق آدم سرتا بروسها سکوات تناݢ اونتوق مڽستکنڽ دري جالن يڠ لوروس. تيدق موڠکين سأورڠ مسلم ممڤو مڠواساءي قورينڽ ايت سرتا مماسوقکنڽ کدالم اسلام کارنا الله سبحان وتعالى تله منجاديکن اي سباݢاي اوجين باݢي سأورڠ همبا اݢر دکتاهوي مان اورڠ يڠ برايمان دان مان يڠ سلاينڽ.
قورين نبي شللا اللهاو \ءالايهي وا سللم تيدکله برايمان دان منجادي مسلم منوروت ڤنداڤت يڠ کوات دري ڤارا اهلي علمو. سسوڠݢوهڽ قورين ايت تله مڽراهکن ديري دان توندوق کڤد بلياو.
سبدا رسول الله شللا اللهاو \ءالايهي وا سللم ���������� : ترداڤت رواية دڠن مرافا’ ﴿ضامه﴾ حروف ميم دان مناشبکن ﴿فتحه﴾. دان جک اي ضوممه مک اي منجادي في’ال مودهوري سهيڠݢ معنىڽ : اکو سلامت دري کجاهتن دان فتنهڽ. سداڠکن اڤابيلا اي دڠن فتحه مک اي منجادي في’ال مدهي يڠ مميليقي دوا معنى :
بهوا جين ايت تله اسلام دان ماسوق کدالم اݢام اسلام.
بهوا اي تله اسلام معنىڽ اداله برسراه ديري دان توندوق. سباݢايمان ترداڤت رواية سڤرتي اين د سلاين “صحيح مسلم“ سباݢايمان دکاتاکن نووي ددالم “شره“ ڽ.
سمنتارا شيخال اسلام ابن تيمية لبيه مڠواتکن ڤنداڤت بهوا قورين نبي محمد شللا اللهاو \ءالايهي وا سللم تيدکله ماسوق اسلام، دي مڠاتکن بهوا اي ﴿قورين﴾ ايت تله برسراه ديري دان توندوق. ابن ‘اوياعناه مريوايتکن “فا اسلماو“ دڠن ضاممه دان اي مڠاتکن بهوا سسوڠݢوهڽ ستان ايت تيدق مسلم سمنتارا ڤرکاتانڽ دروايت لاينڽ : مک اي ﴿قورين﴾ ايت تيدکله ممرينتهکنکو کچوالي کبايکن، منونجوقکن بهوا اي تيدق له ممرينتهکنڽ کڤد کجاهتن، اينله کاسلامنڽ، والاو ايت هاڽله سبواه کياسان تنتڠ کتوندوکنڽ بوکن تنتڠ کايماننڽ کڤد الله.
سباݢايمان سساورڠ يڠ ممقسا موسوهڽ يڠ ڽات لالو ممنجارکڽ، دان سوڠݢوه موسوهڽ يڠ دڤقسا مڠتاهوي بهوا اورڠ يڠ ممقسا ايت تيدق اکن منريمن سݢالا حال يڠ منونجوقکن کڤد کجاهتن بهکن اي اکن دبريکن سڠسي اوليهڽ مک دتڠه کترڤقسأنڽ برسامڽ مک اي تيدق اکن منونجوقکن کڤداڽ کچوالي کبايکن دکارينکن کتوندوکن دان کلمهنڽ بوکن کارنا کبايکن ديري دان اݢامڽ. اوليه کارنا ايت نبي شلا اللهاو ‘الايهي وا سللم برسبدا“ هاڽ ساج الله ممبنتوکو مڠالهکنڽ مک تيدکله اي ممرينتهکنکو کچوالي کبايکن.“
يڠ ڤستي بهوا ستياڤ مسلم دهاروسکن اونتوق ملاوان ستان اين، اينله يڠ دتونتوت دريڽ منوروت شريعة، دان اين اداله ڤرکارا يڠ دساڠݢوڤيڽ. قورين اين ترکادڠ ممبيسيکن کجاهتن کارنا ايت ترداڤت ڤرينته اونتوق ممينتا ڤرليندوڠن ترهادڤا کجاهتن بيسيکننا ددالم سورت ان نااس.


text:
ڤولاو ايت يڠ کيني دکنلي سباڬاي ڤولاو سمڤه هاڽ براوکورن 37.5 کيلوميتر ڤرسڬي ماناکالا باندر يڠ ڤاليڠ همڤير دڠنڽ ترلتق کيرا٢ 4,800 کيلوميتر.
براد دباوه جاجهن اونيتد کيڠدوم، ڤولاو ترسبوت اداله کاوسن ڤرليندوڠن باڬي حيوان يڠ همڤير ڤوڤوس انتاراڽ بوروڠ هندرسن ڤرتيل دان کراکي ماناکالا ڤنتايڽ مروڤاکن کاوسن ڤپو هيجاو برتلور.
والاو باڬايماناڤون اکتيۏيتي ما؞نسي يڠ تيدق برتڠڬوڠجواب مپببکن ڤنتاي اينده ايت دڤنوهي سمڤه سارڤ يڠ دباوا اومبق کڤنتاي برکنا؞ن.
لبيه 37 حوتا چبيسن ڤلستيک سبرت 15,422 کيلوڬرم تردمڤر ذڤنتاي ڤولاو برکنا؞ن سکالي ڬوس مڠنچم هابيتت هيدوڤن ليار.
ماله ستياڤ ميتر ڤرسڬي ڤنتاي اين دڤنوهي ڤلباڬاي سمڤه ترماسوقله بروس ڬيڬي، بويا، جاريڠ ايکن، بيڬ ڤلستيک دان بوتول کوسميتيک يڠ براوسيا برڤولوه-ڤولوه تاهون دان دبواڠ اوليه ما؞نسي يڠ تيڠڬل بريبو-ريبو کيلوميتر دري ڤولاو ايت.
بوکن هاڽ ڤوموکا؞ى ڤنتاي دڤنوهي سمڤه ماله 68 ڤراتوس ڤلستيک برکنا؞ن ترتانم کيرا٢ 10 سنتيميتر دالم ڤاسير.


text:
منوروت ڤردان منتري، ناراتيف دان ڤمهمن مڠنا؞ي اجرن إسلام يڠ سبنر ڤرلو دسيبر لواس دان دبريكن ڤنكنن اڬر مشاركت تيدق ترڤداي دڠن دعيه٢ سوڠسڠ درڤد ڤڠڬانس.
جلس بلياو، سرڠن ڤڠڬانس يڠ مڠوربانكن باپق پاوا بارو٢ اين دكابول، افغانيستان، لندن دان منچيستر دأونيتد كيڠدوم، ماراوي، فيليڤينا دان جاكرتا، ايندونيسيا مروڤاكن اينسيدن يڠ امت مپديهكن سرتا مروڤاكن انچمن يڠ ڤرلو دڤندڠ سيريوس.
”كيت هندق ممرڠي انچمن اين بوكنله دڠن الت، بالا تنترا، ڤوليس دان كواس٢ ڤنڠكڤن سهاج تتاڤي لبيه درڤد ايت، كيت هندق ممنڠي ڤرڠ ايديولوڬي.
”اين اونتوق مريک ممهمي اڤاكه إسلام ايت سبنرڽ، اڤاكه تونتوتن إسلام كڤد كيت (مشاركت إسلام)،“ كاتاڽ كتيک براوچڤ دالم ڤرهيمڤونن بولنن جابتن ڤردان منتري دباڠونن ڤردان ڤوترا دسيني هاري اين.
حاضير سام منتري٢ دجابتن ڤردان منتري ترماسوق منتري ڤرتاهنن، داتوق سري هشام الدين تون حسين يڠ دلانتيق سباڬاي منتري دڠن توڬس٢ خاص دجابتن ڤردان منتري ڤد بولن اڤريل لالو.


text:
ايبو براسيا 36 تاهون اين بڬيتو ستيا ممباوا انقڽ، ديو ايکا ساڤوترا، 12، ڤلاجر کلس IV دSD نڬري 1 سندين، کابوڤاتين تريڠڬليک، جاوا تيمور، ڤرڬي دان ڤولڠ دري سكوله.
يولياتي اسيفا براصل دري دوسون بالڠ، ديسا سيندين، كچامتن كمڤق ترڤقسا مڠڬيندوڠ ديو كران انقڽ ايت لومڤوه عاقيبة كروسقكن سارف دان لمه اوتوت كاكي (guillain-barre syndrome).
منوروتڽ، ديو يڠ مروڤاکن انق سولوڠ دوا براديق ايت مڠالمي ديسابيليتس اكوت اخير تاهون لڤس سجق كلس IV سبنرڽ سوده نمڤق اد ڬجالا كلا؞ينن.
ديو دبنركن برسكوله هيڠڬ لولوس تتاڤي دي تيدق داڤت مڠيكوتي اوجين ڤركتيكل سڤرتي ڤلاجر نورمل.
نامون بڬيتو سهيڠڬ كيني ڤيهق سكوله تيدق مپدياكن كمودهن كروسي رودا اونتوق ممبوليهكن ديو مپرتا؞ي اكتيۏيتي دسكوله كران ستاكت اين تيدق اد ڤيهق يڠ مپومبڠ كروسي ترسبوت.
”سبنرڽ ساي ايڠين اونتوق تروس سکوله، دان منروسکن ڤنديديقن کتاهڤ SMP دان SMA، نامون دڠن کأدا؞ن سڤرتي اين ساي تروس مراس مالو. تيدق ڤرچاي ديري سنديري،“ کات ديو.
يولياتي اسيفا برکات، سڤنجڠ دسکوله ديو هاڽ دودوق دبڠكو كلس سهيڠڬ هابيس وقتو بلاجر، تتاڤي ايت سموا تيدق مماتهكن سماڠتڽ اونتوق كسكوله دان تروس بلاجر.


text:
تيدق دينافيكن لاڬي، ڤربواتن بوكن اسلام د نڬارا اين تله مولا ملڠڬر باتس-بستس يڠ واجر اونتوق مريك
تاهون 2015 سهاج، مريك ممولاكن دڠن دوا ايسو
ڤرتام، مريك مڠوتوق اسلام سكرس-كراسڽ د لامن ويب ڤمبڠكڠ بركايت سراڠن چرلي هيبدو
كدوا، مريك مولا مڠوتوق اسلام باڬي ممڤرتاهنكن ڤڬوام يڠ ممڤرسوالكن خطبة جمعة جاكيم، اراچ ڤاولسين
سمنتارا ايت، اومت اسلام تروس برڤچه د نڬارا اين انتارا ڤواق يڠ مڠنلڤستي اين سباڬاي كبيادڤن ملولو دان ڤربواتن يڠ برچڠڬه دڠن نيلاي-نيلاي كڤلباڬايان اڬام د نڬارا اين، دڠن ڤواق-ڤواق يڠ كونونڽ لبيه اسلاميك يڠ ممڤرتاهنكن سكوتو ڤوليتيك مريك دالم اڤ جوڬ سڬي ترماسوق سكيراڽ سكوتو مريك ايت مڠهينا اسلام
اڬام مريك تيدق بوليه دسنتوه. جاڠن اد يڠ مننتڠ دقيه ڤڽيبارن اڬام مريك. تتاڤي ڤد ماس يڠ سام، مريك دڠن تيبا-تيبا مڽنتوه دان ممڤرسوال عباده اورڠ اسلام. شعار اورڠ اسلام سڤرتي چونتوه ممڤرتيكايكن اذان
سهيڠڬ بيلا اومت اسلام اكن تروس جادي سڤرتي كوچيڠ جالنن يڠ تاكوتكن اورڠ لالو لالڠ د نڬارا اين؟ كلمهن يڠ كتارا اينله يڠ مڽببكن كبيادڤن بوكن اسلام ك اتس اڬام اسلام سماكين منجادي-جادي
ليهتله ملايو سيڠاڤورا يڠ لنتڠ دالم ڤرساتوان مريك. مريك ممڤو ممبواتكن سأورڠ چينا اصل مليسيا داوسير دري سيڠاڤورا كران مڠكريتيك مجليس ڤركهوينن اورڠ ملايو
چينا-چينا د سيڠاڤورا سأكن-اكن سماكين تاكوت دڠن سوارا اورڠ ملايو اسلام د سيڠاڤورا يڠ هاڽ برجومله 14% دري ڤوڤولسي رعيتڽ. جك حقيقة هاري اين 40% دري ڤندودوق سيڠاڤورا اداله بوكن ورڬنڬارا، اورڠ ملايو اسلام د سان چوما 8.4% دري ڤوڤولسي كسلوروهن. تتاڤي سوارا مريك لنتڠ سهيڠڬ د نڬارا كمبر إسرائيل ايت، تياد ورڬڽ يڠ بوكن اسلام يڠ براني مڠهينا اڬام اسلام سچارا تربوك
اڤ سوده جادي دڠن نڬارا اين؟ بيلاكه اومت اسلام د نڬارا اين واجر بڠكيت دري تيدور؟ ڬرتاكن د اينترنيت دڠن انچمن ككراسن ڤون هاڽله سيا-سيا
علمو د دادا تيدق منچوكوڤي اونتوق ملاوان مريك دڠن كات-كات، دڠن بهاس، دڠن ديناميك فكتا دان ڤاليڠ ڤنتيڠ، تيدق ممڤو برساتو دان ملتقكن كڤنتيڠن ڤوليتيك د تڤي، لالو برسام ممبوات هنتامن برعلمو
هاري اين، د ميديا سوسيال، سسواتو يڠ بلوم ڤرنه ترجادي سبلوم اين مولا مكر. كريستيان دري سابه دان سراوق مولا براني مڠهينا نيلاي-نيلاي اسلام دان ممڤرتيكاي انوتن اورڠ ملايو د سمننجوڠ. سينتيمن انتي ملايا مولا منيڠكت كران دبكر اوليه توكڠ ڤروۏوكاسي دري سبله سيني
اڤ علمو دان كبيجقسنأن يڠ كيت اد دالم مڠكڠ حال اين؟ كيت تيدق بوليه مڠهارڤكن كراجأن. ملايو سيڠاڤورا تيدق مڠهارڤكن كراجأن ڤون. مريك مڠهارڤكن علمو يڠ مريك اد حاصيل دري ڤنيڠكتن تارف ڤنديديقن يڠ سيڬنيفيكن
كسيمڤولنڽ جلس. ساڠت مالو منجادي ملايو اسلام د مليسيا. ساڠت مالو. اڬام ڤڽاتوان اين برجاي دڤچهكن اوليه كافير سوڤاي سنڠ مريك منجالنكن ميسي منجاديكن اسلام ايت كليهاتن بوروق. ساتو قاعده دعوة ترسمبوڽي يڠ ملايو اسلام نڬارا اين ڬاڬل اونتوق فهمي


text:
MEMBANTU ATASI KEGAWATAN EKONOMI
ساي برفسن كفد ديري ساي دان مثرو كفد سيدغ جمعة يغ دكاسيهي سكالين, ماريله سام2 كيت برتقوى كفد الله سبحانه وتعالى دغن سبنر2 تقوى سرتا ملقسناكن سضالا فرينتهث دان منجاءوهي سضالا لارغنث. موده-مودهن كيت مندافت كبركتن هيدوف ددنيا دان دأخيرة.
سلاءين درفد دنيا ضاضل مغحكوم كضانسن إسرئيل، دنيا جوضا سكارغ سدغ مغهادفي مسئله اتو كملوت ايكونومي يغ ساغت كتارا. كملوت يغ برمولا دأمريكا شريكت ايت, كيني تله مريبق كنضارا لاءين سفرت نضارا2 دإيروفه دان دأسيا تيمور سهيغض منججسكن فريستاسي ايكونومي دنيا. نضارا كيت جوض تيدق ترلفس درفد مغالمي كسن يغ سام دسببكن هوبوغن فرداضغن انتارابغسا يغ وجود سلاما اين. اف يغ ممبيمبغكن كيت اياله قدر فرتومبوهن منجادي نيضاتيف دان فغغضورن تله منيغكت سرتا موتو هيدوف مولاءي ترججس دكباثقكن نضارا.
فرسوءالن بسر تيمبول دسيني اياله باضيمانكه سيتواسي اين بوليه ترجادي؟. جك دتليتي, مسئله كضاوتن ايكونومي اين سبنرث برمولا دري سيستيم كأواغن بارت يغ برضنتوغ كفد سيستيم هوتغ انتوق منجان فرتومبوهن ايكونومي مريك. هوتغ2 اين يغ برجمله بربيليون دولر اداله تيدق براساسكن كفد أساس2 ايكونومي يغ كوكوه. أخيرث, اي مغالمي كسوسهن انتوق فروسيس فمبايرن باليق. كأداءن اين مثببكن كسلوروهن سيستيم فربغكن دان كأواغن نضارا مريك ترضوضت. اين دبوروقكن لاضي افبيلا باثق بغك دنضارا لاءين يغ تله ترليبت دغن فمبرين فينجامن دان فلابورن انتارابغسا منجادي هورو-هارا.
كسجهتراءن ايكونومي اتو إقتصاد نضارا اداله فنتيغ كفد كيت سموا. اين كران اي اكن مننتوكن فلواغ فكرجاءن, فلواغ منخاري نفقه دان فندافتن دمي كسجهتراءن كلوارض دان ديري كيت سنديري. إسلام منونتوت أومتث اضر سنتياس براوسها دان بروسفادا انتوق ممفرباءيكي تاهف موتو هيدوف سرتا مغيلق دري ترجروموس كفد كملوت كمسكينن دان كفافاءن. كمسكينن دان كفافاءن اكن مثببكن كيت هيلغ كيقينن ديري دان سغضوف مغضاداي مروه ديري. دفريغكت يغ لبيه مناكوتكن, كفافاءن بوليه مثببكن ماءنسي منخاري فكرجاءن يغ تيدق برمروه, رنده اخلاق سرتا منجادي كفور.
اوليه سبب ايت, إسلام مغضالقكن أومتث براوسها دان بكرجا دغن تولغ امفت كرت, بوكن منجادي فمينتا صدقة. برداسركن سجاره كهيدوفن نبى r, كيت دافتي بهوا بضيندا سنديري فرنه مغضمبالا كمبيغ دان برنياض انتوق منخاري نفقه يغ حلال دان بوكن مغميس ممينتا دكاسيهني اورغ لاءين. دالم كأداءن سماس اين فولا, سباضاي اينديؤيدو, كيت سموا هندقله ممبنتو سضالا اوسها انتوق مغورغكن كسن بوروق دان كريسيس ايكونومي انتارابغسا اين. كيت واجب منجالنكن كرجا دان توضس دغن فنوه تكون اضر فرودوكتيؤيتي دان موتو حاصيل كرجا كيت, ستنديغ دغن فريغكت أنتارابغسا. دغن اين نضارا كيت اكن تروس منجادي تومفوان فلابورن اسيغ يغ بوليه ممبنتو منجان فلواغ فكرجاءن.
باضي مريك يغ برخدمت دالم فرخدمتن كراجاءن دان سكتور عوام فولا, هندقله سنتياس براوسها منيغكتكن فريستاسي دغن مغورغكن كرينه بيروكراسي دان فروسيدور2 يغ تيدق واجر اضر فروسيس سسوات فرموهونن ايت دافت دفرخفتكن. سكيراث كيت سغاج مليغهكن كرجا يغ دأمانهكن, مك اين برمعنى كمالسن دان كمالسن ايت اداله ساتو صفة كجي.
إمام بخاري دان مسلم مروايتكن يغ أنس بن مالك رضي الله عنه بركات بهوا بلياو سريغ مندغر رسول الله r مغوخفكن دعاء اين:
مفهومث: " يا الله اكو موهون فرليندوغن درفدمو دري راس كخيوا دان سديه, دري صفة لمه دان مالس, جوض دري صفة كدكوت دان فغخوت. اكو موهون فرليندوغنمو دري خغكمن هوتغ دان فنيندسن ماءنسي."
سلاءين ايت, كيت هندقله منجالنكن توضس دغن إخلاص انتوق مغيلق دري ترجبق كفد اونسور2 رشوه اتو فركارا يغ دكوتوق اوليه الله سبحانه وتعالى. حال اين درقمكن دالم فرمان الله سبحانه وتعالى دالم سورة الأحزاب أية 72:
مقصودث: " سسوغضوهث كامي تله كموكاكن امانه كفد لاغيت دان بومي سرتا ضونوغ-ضانغ, مك مريك اغضن مميكولث دان بيمبغ تيدق دافت مثمفورناكنث; دان ماءنسي سغضوف مميكولث. سسوغضوهث ماءنسي ايت امت ظاليم دان جاهيل."
ماناكالا مريك يغ بكرجا سنديري سفرت فنياض, فتاني دان سباضايث, هندقله منجالنكن كرجا دغن فنوه كأخلاصن دان تكون اضر حاصيل كرجا كيت ممواسكن فيهق فلغضن دان فمبلي. سسوغضوهث الله سبحانه وتعالى اكن سنتياس ممبري رحمة دان فهالا كفد مريك يغ منجالنكن كرجا دغن سمفورنا كران الله ساغت سوكا كفد كسمفورناءن.
اداله فرض عين أتس أومت إسلام ممبنتو منضقكن ايكونومي أومت إسلام ماس اين. ساله ساتو بنتوان يغ دافت دلاكوكن اياله ممبنتو اوسها فيهق فمرينته انتوق مغوكوهكن ايكونومي نضارا دالم فلباضاي اسفيك. تغضوغجواب اين بوكن دفيكول اوليه فيهق فكرجا دان فنياض سهاج, بهكن ترلتق دأتس باهو سموا رعية سباضاي فغضونا. ستياف فرودوك ممرلوكن فغضونا دان فمبلي. جوسترو, فغضوناءن اداله ساتو بهاضين فنتيغ دالم فربلنجاءن نضارا.
اف يغ فنتيغ, أومت إسلام هندقله منجادي فغضونا يغ برهيمه, ياءيت بربلنجا دغن خارا يغ تيدق ممبذير. ايغتله بهوا فمبذيرن ايت اداله سودارا شيطان. فرمان الله سبحانه وتعالى دالم سورة الإسراء أية 27:
مقصودث: " سسوغضوهث اورغ يغ بوروس ايت اداله سودارا شيطان, سدغ شيطان ايت فولا اداله مخلوق يغ ساغت كفور كفد توهنث."
منبر مثرو حاضيرين سكالين, ماريله كيت بربلنجا كفد بارغ2 فرلو سهاج انتوق ديري دان كلوارض دغن لبيه وسفادا. بارغ2 فرلو اين مليفوتي فربلنجاءن انتوق ماكن مينوم, تمفت تيغضل يغ سليسا, فرسكولهن انق , فغغكوتن, كلس تمبهن, كومفوتر, راوتن دان فراوبتن سرتا فلنخوغن اضر كيت دافت مموفوق سماغت كلوارض بهاضيا.
دالم ماس يغ سام, كيت هندقله مغيلق دري برصفة بوروس ياءيت كترلالوان دان ممبذير دغن فربلنجاءن يغ تيدق ممبري فائده كفد ديري دان كلوارض. اينيله معنا كوسفاداءن دالم خارا كيت مغوروس كأواغن سنديري. عمالن كأواغن يغ تيدق بوروس تتافي برهيمه, اكن دافت ممبنتو كيت ممبلي حاصيل كلوارن دان فرخدمتن اورغ لاءين دان دغن دمكين مريك فولا اكن منريما فندافتن حلال دري كيت دان ستروسث مغكلكن فلواغ فكرجاءن مريك.
اداله دضالقكن جوض اضر أومت إسلام منابوغ دمي ماس دفن ملالوءي اينستيتوسي كأواغن يغ دإعتراف دان صح. بودايا منابوغ ساغت ممبنتو كران تابوغن ايت اكن ممبري سومبر انتوق فلابورن باضي ممبينا ستوك مودل نضارا سلاءين دضوناكن انتوق فلابورن دالم سكتور2 يغ فنتيغ كفد كيت سموا.
كسن بوروق كضاوتن ايكونومي اين تيدق دافت دأيلقكن سفنوهث. سباضاي مغأخيري خطبه, منبر مثرو سموا فيهق, ماريله سام2 كيت ممبنتو فيهق فمرينته انتوق مناغني كملوت ايكونومي اين سوفاي كسن بوروق كضاوتن ايكونومي انتارابغسا دافت دكورغكن سرتا فلواغ فكرجاءن دان فندافتن سارا ديري دان كلوارض تيدق ترهاكيس سفنوهث ملالوءي لغكه برايكوت:
فرتام : بكرجسام مغهاروغي ضلومبغ ايكونومي يغ تيدق مننتو اين دغن صبر;
كدوا : ممفرتضوهكن أساس ايكونومي دان منستابيلكن فاسرن كأواغن دغن منيغكتكن دايا ساءيغ ايكسفورت, مغورغكن ايمفورت دان مغضالقكن فغضوناءن بارغن كلوارن تمفتن;
كتيض : مغاول اينفلاسي دغن فربلنجاءن يغ برجيمت خرمت دان مغاول فروبهن كناءيقكن هرض بارغ;
كأمفت : منيغكتكن لاضي فريستاسي فنتدبيران كراجاءن دان سيستيم فرلقساناءن برداسركن كخكفن, فرساءيغن, امانه دان سباضايث; دان
كليما : ممباغونكن سومبر ماءنسي ملالوءي فنيغكتن حاصيل كرجا بوروه يغ خكف ملالوءي لاتيهن, لاتيهن سمولا, مغضوناكن تيكنولوجي يغ منجيمتكن تناض دان فغورغن فغضوناءن بوروه أسيغ.
فرمان الله سبحانه وتعالى دالم سورة البقرة أية 214:
مقصودث: " اداكه فاتوت كامو مثغك بهوا كامو اكن ماسوق شرض, فدحال بلوم سمفاي كفد كامو (اوجين دان خوباءن) سفرت يغ تله برلاكو كفد اورغ2 يغ تردهولو درفد كامو؟ مريك تله دتيمفا كفافاءن (كموسنهن هرتا بندا) دان سراغن فثاكيت سرتا دضونخغكن (اوليه انخمن بهاي موسوه), سهيغض بركتاله رسول دان اورغ2 يغ برايمان يغ اد برساماث: بيلاكه (داتغث) فرتولوغن الله؟ كتاهوءيله سسوغضوهث فرتولوغن الله ايت دكت (أصلكن كامو برصبر دان برفضغ تضوه كفد اضام الله)."


text:
سلا؞ين سيتي نورحاليزا، سأورڠ لاڬي اينديۏيدو يڠ توروت دسربو ڤمينت اياله سواميڽ، داتوق K اتاو داتوق خالد محمد جيوا.
سيتي نورحاليزا، ايمي سچ دان داتوق K برسام كيرا٢ 1,500 ’كاكي باسيكل‘ دري سمننجوڠ مپرتا؞ي كايوهن يڠ تربهاڬي كڤد تيڬ كاتڬوري يا؞يت 30 كيلوميتر، 15 كيلوميتر دان 800 ميتر.
ڤروڬرم جوم كايوه مسرا عالم ڤروتون-بڠک معاملة يڠ برمولا دان براخير دستاديوم ڤروتون ايت توروت دسرتا؞ي اوليه ڤڠروسي DRB-Hicom، تن سري محد خليل جميل دان كتوا ڤڬاواي ايكسيكوتيف ڤروتون، داتوق احمد فواد كنلي سرتا كتوا ڤڬاواي ايكسيكوتيف بڠک معاملة، داتوق محمد رضا شاه عبدالواحد.
احمد فواد كتيک دتمو؞ي مپاتاكن، ڤروڬرم جوم كايوه ايت انتارا لا؞ين برتوجوان منددهكن ڤارا ڤمينت باسيكل اونتوق منعمتي كأيندهن عالم سمولا جادي سڤنجڠ لالوان 30 كيلوميتر ايت يڠ كاي دڠن خزانه هوتن هوجن تروڤيكا.
بلياو مپاتاكن، ڤروڬرم برباسيكل يڠ تيدق منجنجيكن هديه اتاو ڤمنڠ ايت سبنرڽ برموتيف اونتوق مڠاجق مشاركت اڬر اكتيف برسوکن سچارا بركلوارڬ سمبيل مڠوتاماكن ڬاي هيدوڤ صيحت.
سمنتارا ايت، ڤڠروسي DRB-Hicom ترپات بربڠڬ دڠن ڤموافقتن ڤيهق ڤڠنجور يڠ منجاياكن ڤروڬرم ترسبوت سهيڠڬ دسرتا؞ي كيرا٢ 1,500 ڤنوڠڬڠ دري ڤلباڬاي نڬري.
”ساي امت مڠحرمتي ڤارا ڤلومبا اچارا اين. مريک سديا معلوم تياد هديه دسدياكن، تتاڤي مريک سڠڬوڤ داتڠ كتنجوڠ ماليم سمات-مات اونتوق برباسيكل سمبيل برامه مسرا دڠن ڤارا ڤسرتا لا؞ين،“ اوجرڽ.


text:
ڤڠروسيڽ، داتوق سري عبدالعزيز عبدالرحيم بركات، دعوا؞ن تابوڠ حاج تيدق براوڤاي ممباير سمولا ڤنديڤوسيت جک مريک ماهو مڠلواركن سيمڤنن اداله تيدق بنر سام سكالي.
”امت مپديهكن اڤابيلا اد انتارا رعية دنڬارا اين يڠ موده ترڤڠاروه دڠن دعوا؞ن ڤيهق ترتنتو، كونونڽ كيت (تابوڠ حاج) منيڤو سهيڠڬ اد دالم كالڠن ڤنديڤوسيت تابوڠ حاج مڠلواركن سيمڤنن ماسيڠ٢.
”اڤابيلا مريک مڠلواركن واڠ سيمڤنن دري تابوڠ حاج، تنتو سوسه اونتوق ممڤرچڤتكن اوروسن منونايكن حاج كلق،“ كاتاڽ كتيک براوچڤ دالم ڤروڬرم زياره كاسيه رمضان دسيني سمالم.
يڠ حاضير سام ڤڠاره تابوڠ حاج قدح، محمد حمدان عمر دان كتوا UMNO بهاڬين سوڠاي ڤتاني، داتوق عبدالرحيم سعد


text:
منتري KKLW، داتوق سري اسماعيل صبري يعقوب ممبريتاهو، منروسي ڤروڬرم بركنا؞ن، كاوسن ڤيڠڬير باندر اكن دباڠونكن سچارا برسڤادو ڤمباڠونن برسڤادو اكن دوجودكن دستياڤ نڬري.
كاتاڽ، ڤروجيک ايت مليبتكن تيڬ كومڤونن اوتام ڤمباڠونن يا؞يت ڤنديديقن، ڤرنياڬا؞ن سرتا ايندوستري دان ڤرومهن ايت اكن دلقساناكن اوليه مجليس امانه رعية (Mara) دڠن كرجاسام كراجا؞ن نڬري.
“باندر برا، ڤاهڠ دڤيليه منجادي ڤروجيک رينتيس Edu Biz Park اكن دباڠونكن دأتس تانه سلواس 404 هيكتر اكن منمڤتكن كيم تنترا، مكتب رنده سا؞ين س مارا (MRSM) دان اكن دسوسولي دڠن ڤمباڠونن لوت ڤرنياڬا؞ن سرتا ڤروجيک ڤرومهن رعية 1مليسيا (PR1MA)،” كاتاڽ.
ڤروجيک Edu Biz Park ستروسڽ اكن دلقساناكن دهولو سلاڠور، سلاڠور دان سوڠاي رمباي، ملاک، كاتاڽ دالم سيدڠ ميديا سلڤس ممڤڠروسيكن مشوارت ڤپلارسن انتارا منتري دڠن ايكسكو٢ لوار باندر دكمنترينڽ بارو٢ اين.
منوروت بلياو، سلا؞ين مڠڬوناكن تانه ميليق Mara، كراجا؞ن امت ممرلوكن سوكوڠن كراجا؞ن نڬري دالم اسڤيک ڤپديا؞ن تانه دڠن كلواسن مينيموم 20.2 هيكتر دڤرلوكن.
دالم ڤركمبڠن لا؞ين، اسماعيل صبري بركات، كمنترين ملالو؞ي جابتن كماجوان اورڠ اصلي (JKOA) برجاي مورتاكن 33,692 هيكتر تانه سيمڤنن مشاركت اورڠ اصلي درڤد كسولورهن 134,513 هيكتر يڠ تله دكنل ڤستي.
درڤد جومله ايت، 70,781 هيكتر تله دأوكور دان دباوا كڤد ڤيهق بركواس نڬري اونتوق كلولوسن، ماناكالا ڤروسيس ڤڠوكورن باڬي باكي تانه سيمڤنن يڠ لا؞ين دجڠک سياڤ سڤنوهڽ سيڤتيمبر اين، كاتاڽ.


text:
ڤڠروسي ديوان دعوه، مجليس دعوه نڬارا (MDN)، داتوق رزالي شهاب الدين بركات، تيكنولوڬي معلومت تنڤا سمڤادن كيني امت سيڬنيفيكن دڬوناكن كران اي بڬيتو دكت دڠن مشاركت ڬلوبل تراوتام ڬولوڠن مودا.
منوروتڽ، ايمڤک بردعوه منروسي اينترنيت سچارا تيدق لڠسوڠ داڤت موجودكن جاريڠن يڠ با؞يق انتارا ڤاكر٢ اڬام، ڤندعوه دان مشاركت.
“كالاو كيت ليهت سواسان كيني امت بربيذا دڠن اول تاهون 80-هن دهولو، راساڽ ساي تيدق ڤرلو نق جلسكن باڬايمان كيت دڤركنلكن دڠن دنيا تنڤا سمڤادن.
“كيني كيت اد ڤلباڬاي چارا اونتوق مڠڬرقكن دعوه، كيت اد ڤلباڬاي قاعده دان ڤندكتن يڠ چوكوڤ دكت دڠن مشاركت.
“كيت كيني سوده اد ‘سنجات’ تتاڤي سجا؞وه مان چارا كيت ڬوناكن سنجات يڠ اد ايت اونتوق سيبركن ڤروڬرم دان اكتيۏيتي دعوه اڬر اينڤوتڽ سمڤاي كڤد ڬولوڠن ساسر،” كاتاڽ.
بلياو بركات دمكين سماس مراسميكن ڤروڬرم Networking Cyber Daie Gen Y دمسجد ولايه، دسيني بارو٢ اين.
رزالي بركات، ڬولوڠن ڤندعوه ڤرلو لبيه كرياتيف ممبينا جاريڠن دعوه ترسنديري دان تيدق بوليه هاڽ برڬنتوڠ دڠن چارا برهيمه دهادڤن ڤنونتون سمات-مات.
“كمودهن تيكنولوڬي يڠ اد ڤد هاري اين ممبري كلبيهن كڤد ڬولوڠن ڤندعوه كيني اونتوق لبيه كرياتيف دالم بردعوه.


text:
ساكورا اتاو نام سا؞ينتيفيکڽ ’Cherry Blossoms‘، مولا مريمبون ڤد ستياڤ موسيم بوڠا يا؞يت انتارا مچ دان اڤريل، دڠن مڠلواركن بوڠا-بوڠا؞ن برورنا ميره جمبو، ڤوتيه دان كونيڠ.
كأيندهن موسيم ساكورا سڤرتي دڤاڤركن دكاچ تيليۏيشن، سام اد منروسي دراما، فيلم اتاو سيري تيليۏيشن ڤوڤولر، انتاراڽ Winter Sonata دان Authum In My Heart، مڠڬاميت فيكيرن.
ليڤوتن ملواس ميديا انتارابڠسا تنتڠ ’كڬيلا؞ن‘ ڤمينت ساكورا جوڬ تيدق ڤرنه ڤوتوس.
ماله اكسي سوافوتو سرتا رقمن ڬامبر دباوه ڤوهون ساكورا، يڠ دموات نا؞يق اوليه نيتيزن كلامن سوسيال منمبه كتروجا؞ن مشاركت دنيا.
دسببكن كأيڠينن مپقسيكن ساكورا سچارا دكت، ساي مپيمڤن حسرت اونتوق مڠونجوڠي كوريا ڤد موسيم بوڠا سجق تاهون لالو.
باڬايكن اورڠ مڠنتوق دسوروڠ بنتل. اجقن تمن اونتوق مپرتا؞ي ڤرچوتين كنڬارا ايت سچارا بركومڤولن بارو٢ اين، تيدق هاروس دتولق.
حسرت اونتوق مپقسيكن سنديري كأيندهن مكرڽ بوڠا٢ ساكورا ترچاڤاي، ريبوان ڤوهون ساكورا يڠ تومبوه دتڤي-تڤي جالن يڠ منمني ڤرجالنن ستيباڽ كامي دلاڤڠن تربڠ، باڬايكن ’مڠالو-الوكن‘ كحاضيرن كامي كنڬارا ايت.
چنتيق دان مپڬركن. اينيله ڤڠالمن ڤرتام ساي كنڬارا امڤت موسيم دان سوده ڤستي ڤڠالمن ڤرتام كالي مپقسيكن سنديري بوڠا ساكورا تيدق اكن دلوڤاكن.
سبلوم اين ساي هاڽ مڠنلي ساكورا منروسي اينترنيت، كاچ تيليۏيشن دان ڤمباچا؞ن دأخبار سرتا مجله.
بوكن كومڤولن كامي سهاج يڠ تروجا مرقمكن كنڠن برسام ساكورا، رات٢ ڤلنچوڠ تراوتام دري لوار كوريا جوڬ دليهت تيدق ماهو ملڤسكن ڤلواڠ مرقمكن كنڠن برسام بوڠا يڠ چوكوڤ تركنل ايت.


text:
"اورڠ اينديا مڠنالي يهودي سباڬاي سبواه اڬام توا سڤرتي هيندو. سڬالا انتيكاواتي دأڬوڠكن دان دأڠڬڤ سوچي. ايت انتارا ببراڤ ڬاريس داسر ڤوسيتيف. مريك مڠحرمتي يهودي يڠ بركوڤيه، برسمبهيڠ، تيدق ماكن حيوان-حيوان ترتنتو تله برلاروتن سجق زمان برزمان.
اورڠ اينديا لبيه ممباچ دري اورڠ اميريك.بوكو دجوال د ستياڤ چروق د همڤير سموا كوتا. دڠن چارا اين، اورڠ اينديا باڽق مڠنالي ڤنوليس نوۏيل يهودي. مريك مڠاڬومي ڤننتاڠن يهودي ترهادڤ موسوه مريك، يعني اورڠ عرب."
اولسن
ڤنوليس ڤرنه مڠولس كاءيتن هيندو دان يهودي. كالي اين، ڤنوليس مڠولس تنتڠ كاءيتن يهودي دان هيندو. حقيقتڽ، ڤڠانوت هيندو يڠ تيبا د نڬارا اين يڠ دباوا اوليه بريتيسه، اداله دڤرتوجوانكن اونتوق مروسقكن اسلام ايت سنديري سڤرتي اڤ يڠ تله ترجادي هاري اين. ڤڠانوت هيندو ساڠت تيدق توليرن، مندسق باڽق ڤركارا، منچابر اوندڠ-اوندڠ، دان منچابر اسلام. ڤڠانوت هيندو سماكين براني ممڤروتس دان مريك بوكن لاڬي كافير زيممي. كيني مريك كافير هربي.
يهودي ساڠت سايڠكن هيندو سباڬاي اڬين مريك. برداسركن ڤتيكن د اتس، كيت داڤت ليهت بهاوا يهودي دان هيندو ساليڠ ڤڠاروه ممڤڠاروهي دمي ڤرموسوهن. د نڬارا اين، سلاين اونتوق ممبالس دندم اتس ڤمرينتاهن اسلام يڠ مريك كات كونونڽ منينداس مريك، اڤ لاڬي يڠ اندا بوليه ڤرچايأي دري سودوت هاتي سأورڠ واكيل رعيت اينديا؟ جواي فيرنندز تله ممبوقتيكنڽ. تتاڤي كيت تتڤ بلوم بلاجر.
سيكڤ كورڠ اجر اورڠ اينديا د نڬارا اين ڤون چوكوڤ ملمڤاو. ملاوان ڤوليس سأوله-اوله مريك ديوا موروڬن. اخيرڽ، ديوا ترسبوت دبونوه كجم. ڤادن موك. كيني اورڠ اينديا مولا ڬيمر برديمونستراسي. انق هيندو يڠ ممڤوس دالم لوكڤ ايت ماهو دأرق. هارڤ ڤوليس داڤت مڠهاڤوسكن كسمواڽ د اتس جالن.
ساي بوكن منمڤقكن كبنچين، ساي سقدر مماكاي كبنچين يڠ اد ڤد هيندو-هيندو اين دان ممولڠكن ڤقاو بواه كراس.


text:
قيصه سوامي بكرجا د رومه دان استري بكرجا د لوار رومه
قيصه بنر يڠ برلاكو...
كهيدوڤنكو بربيذا دڠن اورڠ لاين... بروبه دان بربيذا سجق سواميكو مولا تمت كرجا كراجأن.
كڤوتوسن اونتوق دي تمتكن ڤرخدمتن دان تق سمبوڠ كرجا لاڬي اداله حاصيل ڤربينچڠن كامي سوامي استري دان جوڬ حاصيل صلاة استخارة يڠ دبوات.
الحمدلله.. الله ڤرمودهكن...
كڤوتوسن سوامي نق كرجا سنديري دري رومه سمبيل منجاڬ انق... اداله ساتو كڤوتوسن يڠ اورڠ لاين موڠكين فيكير بركالي-كالي.. تاڤي باڬي اكو.. دسببكن دي امبيل كڤوتوسن بڬيتو كران انق... جادي اڤ سالهڽ. بوكن دي تيدق بكرجا، چوما بكرجا... دي ماسيه تاهو تڠڬوڠجواب ممبري نفقه ايت تڠڬوڠجواب دي.
تيڬ تاهون سبلوم امبيل كڤوتوسن ايت، دي بوات بيسنيس اتس تالين. اكو باڽق بنتو دي جوڬ.. چاري ڤلڠڬن.. الحمدلله.. ستاهون لڤس تو، ڤرنياڬان ايت ددفتركن د سسم. ڤرنياڬان ستابيل والاوڤون تق ماجو دان تق كاي، تاڤي سنتياس اد.
تاهون لڤس كهيدوڤن كامي بروبه.. سواميكو امبيل اليه سموا كرجا رومه... سمبيل بوات كرجا رومه، دي بكرجا... اكو ڤولا هاڽ ڤرڬي دان باليق كرجا.. سبنرڽ باڽق يڠ سواميكو بنتو دري سڬي كرجا رومه دان اوروسكن انق-انق. ميمڠ راس ماچم مم بسر... اكو هاڽ اوروسكن رومهتڠڬ كامي د هوجوڠ ميڠڬو تق ڤون وقتو چوتي سهاج.
جادي كهيدوڤن كامي بربيذا دڠن اورڠ لاين.. ميمڠ لوار كبياساان اورڠ لاين.. اڤ ڤون شكور ساڠت دڠن رزقي يڠ اد.. تق ميواه تاڤي اد... چوكوڤله ايت سوده ممبهاڬياكن.
يڠ ڤنتيڠ، سكارڠ تق ڤنيڠ نق اوروسكن انق-انق... تق ريساو انق كنا درا، باليق رومه بوليه ريحت-ريحت... ميمڠ سرونوك والاوڤون تق د دويت يڠ ميواه... نق بربلنجا ڤون ترحد... سبب لڤس هجرة، كواڠن بلوم ستابيل لاڬي... جادي... باڽق برتولق انسور د سيتو..."
*************************************
ايتله ساله ساتو رياليتي قيصه كهيدوڤن رومه تڠڬ دالم هيدوڤ كيت ني تق سام... جادي، مان موڠكين كيت نق سامكن دڠن كهيدوڤن كيت دان اورڠ لاين... تق بوليه كات "إيه، اورڠ لاين بوليه، كناڤ كلوارڬ كاو تق بوليه."
هيدوڤ كيت عاديل.. اد اورڠ باڽق دويت، تاڤي تقد انق، اد اورڠ دويت تقد باڽق تاڤي رزقي انق راماي.
اد اورڠ دويت باڽق، نق بلي اڤ تق قيصه تاڤي رومهتڠڬ تق امان... اشيق برڬادوه سهاج.
اد اورڠ ڤولا دويت چوكوڤ ماكن، تاڤي بهاڬيا ماچم تياد مسئله لڠسوڠ.
جادي، برشكور سأداڽ... كران كهيدوڤن كيت بربيذا.. بروسها اونتوق منجاديكن كهيدوڤن كيت يڠ ڤاليڠ بهاڬيا... بردعا سنتياس اونتوق منچاڤأي ايمڤين دان توكل كڤد دي، موڬ هيدوڤ كيت دبركتي دان درحمتي الله سنتياس.


text:
كسموا NGO تربابيت ماسيڠ٢ ممبوات لاڤورن دبالاي ڤرليس ا؞ير كروه دسيني مولا؞ي ڤوكول ساتو ڤتڠ ممبنته هيمڤونن ايت يڠ تيدق منداڤت كبنرن اتاو كلولوسن كراجا؞ن نڬري.
ڤريسيدن ڬرقن بليا 4B مليسيا، محمد نظام عمر يڠ مڠتوا؞ي بنتهن سچارا امان ايت ممبريتاهو، كسموا رعية ملاک براڬام إسلام ممبنته هيمڤونن جوبلي ايت كران مليسيا تيدق ڤرنه منجالينكن اڤ٢ هوبوڠن دڠن قوم يهودي اڤاته لاڬي مراعيكن سمبوتن مريک.
”كامي مواكيلي سلوروه رعية ملاک براڬام إسلام مندسق ڤوليس دراج مليسيا سوڤايا مڠهالڠ ڤرهيمڤونن اين درڤد دتروسكن.
”كامي جوڬ ماهو فتنه يڠ سدڠ برليڬر سكرڠ كونونڽ كراجا؞ن نڬري ممبنركن ڤرهيمڤونن جوبلي ايت دهنتيكن كران اي تيدق لڠسوڠ مليبتكن اڤ٢ ڤرموهونن،“ كاتاڽ كڤد ڤمبريتا سلڤس ممبوات لاڤورن ڤوليس.
معلومت مڠنا؞ي هيمڤونن جوبلي جروسليم ملالو؞ي دتولركن دالم ميديا سوسيل سجق ببراڤ هاري لالو دان درانچڠ دأداكن دCalvary Life Assembly Chinese (CLAC) ملاک.


text:
متن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن .متن متنمتن متن متنمتن .
متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متنمتن متن متن


text:
توروت دڤيليه مڠڬالس تڠڬوڠجواب سباڬاي مينتور دالم ڤروڬرم رياليتي. مينتور موسيم كتوجوه، ڬورو ۏوكل اين مڠاكو؞ي، دي سدر اد ڤيهق يڠ ملتقكن هارڤن تيڠڬي اونتوقڽ ملاهيركن باكت٢ بهارو يڠ سچارا داسرڽ منڤتي كڤرلوان برڬلر ڤڠهيبور.
چوكوڤ رياليستيک منجلسكن كأدا؞ن ترسبوت، باڬي ساي، كڤاكرن سباڬاي ڬورو ۏوكل بوكن جالن ڤينتس اونتوق ملاهيركن سأورڠ ڤپاپي يڠ با؞يق سباليقڽ كرجا كرس سسأورڠ دالم مرياليساسيكن ايمڤين مريک مپومبڠ كڤد كجايا؞ن ترسبوت.
ساي بوكن سأورڠ اهلي سيلڤ مات يڠ ممڤو ملاهيركن سأورڠ ڤپاپي يڠ با؞يق. ساي هاڽ بوليه ممبنتو. ڤوكوق ڤڠكلڽ اداله ديري سسأورڠ ايت اونتوق منريما ڤراوبهن. تيدق اد ڬوناڽ كالاو سأورڠ ايت برڬورو جک دي سنديري تيدق ماهو منريما علمو يڠ دبريكن.
ماله سباڬاي سأورڠ ڬورو ۏوكل، باڬي ساي، ميمڠ بوكن ساتو مسئله بوات سسأورڠ اونتوق منيرو سوارا ارتيس ڤيليهن نامون فوكوس ساي دالم مينتور كالي اين بوكن منچاري كلون ديري.
باڬي ساي تيدق اكن اد كلون اونتوق مان٢ ارتيس. موڠكين سواتو كتيک دهولو كيت ليهت باپق يڠ چوبا منجادي سيتي نورهاليزا تتاڤي اخيرڽ منمو؞ي أيدينتيتي سنديري.
جادي (منيرو) بوكن ساتو مسئله كران ايت جوڬ اداله ساله ساتو ڤروسيس ڤمبلاجرن. ساي مليهت كرياتيۏيتي سباڬاي ساله ساتو تونجڠ اوتام دالم كريار سأورڠ ڤپاپي.
ساي چوكوڤ بڠڬ دڠن ڤپاپي بهارو اين يڠ دليهت ساڠت براني منچوبا ڤلباڬاي چابڠ دالم بيدڠ اين نامون يڠ مريساوكن اداله اڤابيلا تڠڬوڠجواب ايت تيدق دأمبيل سريوس سهيڠڬ مروسقكن سني ايت سنديري.


text:
بكس كتوا ستيا؞وسها ڤرباندرن، تن سري دوكتور محمد ايروان سيرڬر عبدالله بركات، درڤد سڬي ڤروسيدور، كڤرلوان دانا اونتوق دماسوقكن بايرن باليق GST هاڽ دبوات سلڤس مشوارت ڤڠوروسن اليرن توناي كراجا؞ن ڤرسكوتوان يڠ دأداكن ستياڤ بولن.
كاتاڽ، برداسركن كڤرلوان جابتن كستم دراج مليسيا، حاصيل ا؞وديت ترهادڤ تونتوتن بايرن باليق دان كدودوقن حاصيل كراجا؞ن، مشوارت اكن ممبوات كڤوتوسن اونتوق جومله بايرن باليق يڠ دماسوقكن دالم تابوڠ امانه بركنا؞ن.
”ستياڤ سين دكيرا، اي اداله ا؞وديت رعيت، لبيه ڤنتيڠ اي براد دالم كومڤولن واڠ دساتوكن، كمدين بيلا دڤرلوكن، اي اكن دكلواركن،“ كاتاڽ دالم سيدڠ اخبار دسيني هاري اين.
بلياو مڠلواركن كپاتا؞ن باڬي منفيكن ڤنددهن منتري كأواڠن، ليم ڬوان إيڠ سمالم مڠنا؞ي برلاكو ككورڠن RM18 بيليون دالم تابوڠ امانه بايرن باليق GST دان مندعوا ڤنتدبيرن تردهولو مپالهڬوناكن واڠ ترسبوت.
كلمارين، ڬوان إيڠ جوڬ تله مندعوا بايرن باليق GST ترتڠڬوه سهيڠڬ دوا تاهون كران ڤنتدبيرن تردهولو تله ’مرومڤق‘.


text:
ڤروڬرم يڠ دبري نام ڤلانيت ماوي ايت مروڤاکن رانچڠن بوال بيچارا يڠ دسيارکن سچارا لڠسوڠ منروسي لامن سوسيال فيزبوک.
اي دتربيتکن اوليه شريکتڽ سنديري Mawi World Entertainment دڠن کرجاسام Teddy Rox Film.
”ساي ده رانچڠ نق بوات ڤروڬرم اين سجق ليم تاهون لالو دان الحمدلله ايمڤين اين ترچاڤاي اخيرڽ. باپق بيدڠ ده ساي چبوري، ڤڠاچارا؞ن سهاج بلوم لاڬي، اينيله وقتو يڠ سسواي.
”ڤروڬرم اين برسيارن سلاما 45 مينيت اکن ممبينچڠکن تنتڠ ايسو يڠ تولر سلا؞ين برکوڠسي ميسيج ڤوسيتيف اونتوق ڤنونتون سچارا سنتاي.
”ساي اکو؞ي ڤنونتون کيت ڤد ماس کيني تق براڤ مينت ڤروڬرم يڠ اڬق برت، جوسترو ساي سڠاج موجودکن کونسيڤ سنتاي دالم ماس سام برفاعده کڤد سموا.
”کامي برسيارن ستياڤ هاري جمعة برمولا 10 اوڬوس لالو. الحمدلله، سمبوتن اڬق ممبرڠسڠکن والاوڤون کامي ماسيه لاڬي بارو،“ اولسڽ.
ڤروڬرم ڤلانيت ماوي يڠ برسيارن دفيزبوک ايت برمولا ڤوکول 9.33 مالم توروت منمڤيلکن راکن ڤپمڤاي زيان FM، انس طاهير دان اکن دسريکن دڠن ارتيس جمڤوتن.


text:
مونومن برسجاره ايت سريڠ دسلاڤوتي دبو دان اسڤ درڤد کندرا؞ن دأوتارا باندر اڬرا دان سوڠاي يڠ مڠالير دسکيتر کاوسن ايت دڤنوهي سمڤه سارڤ.
سأورڠ ڤڬوام عالم سکيتر، M.C. ميهتا ممبريتاهو محکمه اڬوڠ اينديا دڠن برکات، سرڠڬ کچيل توروت ممبياق دسوڠاي يامونا اڤابيلا باهن کومبهن دبواڠ دسيتو سکاليڬوس مپببکن مرمر منجادي کوتور.
سوسولن ايت، محکمه مپلر کراجا؞ن کران تيدق ممليهارا باڠونن يڠ دبينا اوليه مهاراج شاه جهان سباڬاي مقام ممڤرايڠتي ايستريڽ، ممتاز محل ايت.
”سکيراڽ سا؞ينتيس اينديا دان اهلي ڤموليهارا؞ن تيدق داڤت ملاکوکن ڤرکارا ايت (ڤموليهارا؞ن)، مريک هاروس مڠهوبوڠي ڤاکر اسيڠ اونتوق توجوان ايت،“ کاتاڽ يڠ تله برجواڠ سلاما تيڬ ديکد اونتوق مپلامتکن تاج محل درڤد دچمري.
اوليه ايت، اوسها باڬي ممبا؞يق ڤوليه کاوسن ايت دبوات دڠن مڠڬوناکن تانه ليات اونتوق ممبرسيهکن مرمر ترسبوت.
تانه ليات ايت يڠ دليهت ممڤو مناريق کلوار کوتورن دان دباسوه دڠن ا؞ير.
سلا؞ين ايت، ڤارا اکتيۏيس جوڬ بيمبڠ دڠن کأدا؞ن ا؞ير منيتيق ددالم باڠونن ترسبوت يڠ اکن مروسقکن اساس کايو.
کبيمبڠن لا؞ين ترماسوقله جالن راي دڤنوهي دڠن کندرا؞ن يڠ اکن مڠلوارکن اسڤ٢ دان ڤمبينا؞ن يڠ برللواسا دسکيتر مقام.
دبلاکڠ باڠونن تاج محل ڤولا، ترداڤت لوڠڬوقن بيڬ ڤلستيک دان سمڤه کران ترداڤت سبواه چوروڠ دچوچي دکاوسن يڠ تيدق جا؞وه درڤد تمڤت ايت.
سبلوم اين، اکتيۏيس عالم سکيتر دان اهلي سجاره تله لاما ممبري امرن تنتڠ ريسيکو جلاڬ دان اسڤ دري کيلڠ٢ دسکيترڽ.
نامون تياد معلوم بالس درڤد ڤيهق برکواس کراجا؞ن.-REUTERS


text:
دتيق برسجاره ايت دسقسيكن اوليه كتوا ڤڠاره كمنترين ڤنديديقن تيڠڬي داتين ڤادوک اينجينيار دوكتور سيتي حميسه تڤسير دداترن كومڤليک س كجوروتران توانكو عبدالحليم معظم شاه منروسي سيارن لڠسوڠ يڠ دڤنچركن دري اڬينسي ڤنروكان اڠكاس لڤس جڤون (JAXA) يڠ توروت دحاضيري نايب چنسلور UiTM ڤروفيسور ايميريتوس داتوق دوكتور حسن سعيد.
توروت براد دJAXA مپقسيكن دتيق ترسبوت اياله ديكن فاكولتي كجوروتران ايليكتريک ڤروفيسور اينجينيار دوكتور محمد ناصر طيب دان كتوا ڤروجيک UiTMSAT-1 ڤروفيسور دوكتور محمد حزايمي جوسه.
منوروت سيتي حميسه ڤروجيک نانو ساتليت يڠ دچيڤتا UiTM مروڤاكن ڤروڬرم ڤمباڠونن يڠ ممبڠڬاكن دالم ايندوستري اڠكاس لڤس.
”دڠن اوسها يڠ دلاكوكن UiTM اين سچارا تيدق لڠسوڠ مڠڬالقكن اونيۏرسيتي لاين منچيڤتا ڤروجيک سڤرتي اين دالم مرنچقكن لاڬي بيدڠ كاجين اڠكاس.
”نامون ڤپليديقن سڤرتي اين تيدق بوليه برڬنتوڠ كڤد كراجان سمات-مات دان ممرلوكن بنتوان سرتا سوكوڠن درڤد ايندوستري ڤنديديقن“ كاتاڽ كڤد ڤمبريتا دسيني سمالم.
ڤد 29 جون لالو UiTM منچيڤتا سجاره اڤابيلا منجادي اينستيتوسي ڤڠاجين تيڠڬي (IPT) عوام ڤرتام دنڬارا اين يڠ ملنچركن نانو-ساتليت UiTMSAT-1.
UiTMSAT-1 مروڤاكن حاصيل ڤروجيک كرجاسام ڤاسوقن اونيۏرسيتي ايت يڠ دواكيلي شزانا بشيره محمد زكي دان محمد حصيف عزامي دڠن ڤاسوقن دري بوتن دان فيليڤينا دباوه ڤروڬرم Joint Global Multi-Nation (BIRDS-2).


text:
ڤمنتاوان يڠ دلاکوکن درومه سمبليهن تيڬيتا اين باڬي ممستيکن داڬيڠ لمبو ايت ممنوهي ڤياواين يڠ دمينتا شريکت ڤڠندالين EZ Qurban سنديري دسمڤيڠ ڤراتورن درڤد جابتن کصيحتن نڬارا ترسبوت.
تينجاوان اوتوسن مليسيا منداڤتي مريک اکن ممبوات ڤڠصحن چوڤ ڤد داڬيڠ قربان سلڤس ڤروسيس ملاڤه سلساي.
سراماي 30 اورڠ ڤتوڬس ترلاتيه ملاکوکن کرجا٢ ڤپمبليهن دان ستروسڽ ڤروسيس ملاڤه سهيڠڬ سلساي.
سباپق 50 ايکور لمبو دأڬيهکن کڤد ڤندودوق ضعيف دسکيتر دا؞يره کوندوچي يڠ ماجوريتيڽ ڤندودوق إسلام.
ڤروڬرم کمبارا EZ Qurban دبومي افريکا اين اداله باڬي مپمڤايکن امانه رعيت دالم ڤرلقسانا؞ن عباده قربان.


text:
واکيل UNICEF دمليسيا، مارياني کلارک-هاتيڠ برکات، کانق٢ دمليسيا توروت ممڤوپا؞ي کبيمبڠن يڠ سيريوس ترهادڤ ايسو٢ ڬلوبل لا؞ين سڤرتي کڬانسن ترهادڤ کانق٢ (64 ڤراتوس) دان تيروريسمى (60 ڤراتوس).
نامون جلسڽ، تينجاوان سام منداڤتي 95 ڤراتوس کانق٢ دنڬارا اين ممڤرچايا؞ي بهاوا دنيا اين بوليه منجادي تمڤت يڠ لبيه با؞يق اونتوق دديامي اوليه کانق٢ جک ڤارا ڤميمڤين برسديا اونتوق مندڠر لواهن مريک.
”هاري اين کيت اداکن بيچارا بليا ENDViolence# باڬي مپاهوت حاصيل تينجاوان ايت يڠ مان کيت مڠومڤولکن 50 ڤلاجر سکوله دري سلوروه مليسيا اونتوق بربينچڠ دان مپومبڠ ڤندڠن مريک مڠنا؞ي کڬانسن يڠ برلاکو ددالم تالين دان دسکوله.
”ڤروڬرم دڠن کرجاسام ديڬي تليکومونيکاشن س سنديرين برحد اين برتوجوان اونتوق منيڠکتکن کسدرن اورڠ عوام مڠنا؞ي ڤلباڬاي جنيس کيس ڤمبولين يڠ برلاکو ددالم تالين دان دسکوله سرتا ايمڤک کجادينڽ ترهادڤ کانق٢ دان کمونونيتي،“ کاتاڽ کتيک دتمو؞ي دالم ڤروڬرم بيچارا بليا ايت، سمالم.
مارياني ممبريتاهو، ڤروڬرم ايت مروڤاکن ساتو درڤد اينيسياتيف ڬلوبل UNICEF باڬي منچتوس ڤربينچڠن يڠ دتراجو؞ي اوليه ڤارا ڤلاجر دسلوروه نڬارا.


text:
تيمبلن ڤڠاره اوڤراسي زون ماريتيم سنداکن، کومندور ماريتيم محمد خيرالأنوار عبدالمجيد برکات، ڤيهقڽ توروت مناهن سأورڠ تيکوڠ دان دوا کرو کاڤل برکنا؞ن ماسيڠ٢ رعيت تمڤتن براوسيا انتارا 48 هيڠڬ 67 تاهون.
منوروتڽ، کاڤل کرڬو برکنا؞ن ممباوا بکلن ميپق دري سنداکن اونتوق دهانتر کريسورت-ريسورت يڠ براد دکيناباتڠن، دکت سيني دان تله دڤريقسا اوليه بوت ڤروندا ماريتيم مليسيا يڠ سدڠ دالم ڤنوڬسن اوڤ ڤلوتو تيمور ڤد ڤوکول 12.10 تڠه هاري.
”حاصيل ڤمريقسا؞ن لنجوت منداڤتي ڤرميت خاص يڠ دکلوارکن اوليه کمنترين ڤرداڬڠن دالم نڬري دان حال اهوال ڤڠڬونا (KPDNHEP) ايت هاڽ ممبنرکن ممباوا سجومله 1,200 ليتر ڤيترول دان 400 ليتر ديسيل.
”والاو باڬايماناڤون، کيت تله منجومڤا؞ي 14 توڠ درم برايسي ميپق ديسيل اڠڬرن لبيه کورڠ 2,800 ليتر دان 17 توڠ درم برايسي 3,400 ليتر ميپق ڤيترول،“ کاتاڽ دالم کپاتا؞ن دسيني هاري اين.
محمد خيرالأنوار منمبه، کاڤل ترسبوت دباوا کجيتي زون ماريتيم، دسيني اونتوق دسياست دباوه اکتا کاولن بکلن 1961.


text:
جوروچاکڤ ڤوست ڬرقن اوڤراسي (PGO)، جابتن بومبا دان ڤپلامت مليسيا (JBPM) سراوق برکات، ڤيهق مريک منريما معلومت کجادين ترسبوت ڤد ڤوکول 2.05 ڤتڠ .
”سراماي 23 اڠڬوتا دان ڤڬاواي درڤد بالاي بومبا دان ڤپلامت (BBP) ڤادوڠن، باتو لينتڠ دان ڤيترا جاي دڬرقکن کلوکاسي کجادين.
”ستيباڽ دتمڤت کجادين، کومندر اوڤراسي ملاڤورکن کباکرن مليبتکن سبواه رومه برستروکتور تيدق ککل ترباکر 100 ڤراتوس باڬايماناڤون اڤي داڤت دکاول ڤد ڤوکول 2.29 ڤتڠ دان اڤي دڤادم سڤنوهڽ ڤوکول 2.44 ڤتڠ،“ کاتاڽ کتيک دهوبوڠي اوتوسن مليسيا دسيني سمالم.
سمنتارا ايت، ايستري ڤميليق رومه، سعوده اسما ممبريتاهو، کباکرن ايت دسدري ستله انقڽ ممبريتاهو اد اڤي کتيک منونتون تيليۏيشن.
”سبا؞يق سهاج مليهت اڤي داتڠ دري اره بهاڬين داڤور، ساي تروس ممباوا انق٢ کلوار دري رومه.
”کتيک کجادين دي برسام امڤت انقڽ دان دوا چوچو براد ددالم رومه،“ اوجرڽ.


text:
بين اتاو نام محمد بينلادين منشي شايحان منجلسکن، سسواتو ڤرودوک سني اکن لبيه دهرڬا؞ي اوليه ڤمينت سکيراڽ سسأورڠ ڤڠکاريا ايت ممڤو مماسرکنڽ دڠن چارا کرياتيف.
”ڤرودوک سني اداله حاصيل کرياتيۏيتي سساورڠ يڠ کرياتيف. اوليه ايت، کيت جوڬ هاروس ڬوناکن داي کرياتيۏيتي اونتوق ممستيکن نيلاي سني يڠ دڤرتاروهکن دالم کريا تربابيت دهرڬا؞ي اوليه ڤمينت،“ اوجر بين يڠ دچوڠکيل باکتڽ منروسي ڤروڬرم رياليتي ايدولا کچيل موسيم کليم ايت.
ڤرنه ڤوڤولر سواتو کتيک دهولو کتيک برڬانديڠن دڠن علياء منروسي لاڬو ڤرمات، بين لبيه ڬمر مليهت سسواتو کاريا ايت دڤروموسيکن دڠن قاعده يڠ بتول بيارڤون مڠمبيل سديکيت ماس اونتوق تولر.
دالم ڤد ايت، بين برشکور اڤابيلا ۏيديو ليريک حکايت بينلادين يڠ دموات نا؞يق کيرا٢ سبولن لالو تله دتونتون سباپق 6 جوتا کالي.
لاڬو برکنا؞ن دچيڤتا سڤنوهڽ اوليه ڤپاپي رڤ ترکنل، ملک برکولابوراسي دڠن انق ديديقڽ، ديديق.
بين جوڬ ماهو برتريما کاسيه کڤد کدوا-دوا کومڤوسر برکنا؞ن کران ممڤرچايا؞ي باکتڽ اونتوق مپاپيکن لاڬو ترسبوت.


text:
کجايا؞ن ترسبوت بوکن داتڠ برڬوليق تتاڤي حاصيل اوسها ڤيهق MBSA مرانچڠ دان ممباڠونکن باندر راي شاه عالم دڠن لنسکڤ دان کأونيکن باندراي ترسبوت يڠ ممڤوپا؞ي مسجد سلطان صلاح الدين عبدالعزيز شاه دان تامن بوتاني نڬارا دسيکشن 8 دسيني.
کتوا بهاڬين کورڤورت دان کومونيکاسي MBSA، شهرين احمد برکات، لبيه ممبڠڬاکن، کجايا؞ن مرا؞يه ڬلرن باندراي تربا؞يق انجورن WWF ترسبوت درا؞يه دڠن منيواسکن دوا لاڬي باندر راي يا؞يت کوالا لمڤور دان ملاک دڤريڠکت کبڠسا؞ن.
”سباپق 50 بواه باندر راي دري ڤلباڬاي نڬارا برتنديڠ دالم ڤرتنديڠن We Love Cities يڠ مان کريتيريا يڠ دڬوناکن اونتوق مميليه باندر راي تربا؞يق اداله برداسرکن کڤد اوندين٢ ورڬ دسسبواه باندر راي ترسبوت سرتا ڤروموسي يڠ دلاکوکن ملالو؞ي ميديا سوسيال سڤرتي فيزبوک، اينستاڬرم، تويتر دان تندا ڤاڬر (hashtag).
”لبيه ممبڠڬاکن، MBSA برجاي مڠاتسي باندر راي کوالا لمڤور يڠ براد دتمڤت ک-23 دنيا دان جوڬ باندر راي ملاک يڠ براد دتمڤت ک-30 دنيا دڤريڠکت کبڠسا؞ن دالم ڤرتنديڠن اين،“ کاتاڽ دالم ساتو کپاتا؞ن دسيني، بارو٢ اين.
منوروت شهرين، سچارا کسلوروهنڽ، جاکرتا ممنڠي ڤرتنديڠن We Love Cities باڬي ڤريڠکت دنيا.
کاتاڽ، ملالو؞ي کيمڤين برکنا؞ن دهارڤکن داڤت موجودکن راس سايڠ دان ککيتا؞ن دالم کالڠن مشارکت ترهادڤ شاه عالم سباڬاي سبواه باندر راي بيبس کربون.
”MBSA مڠوچڤکن سهيڠڬي-تيڠڬي ڤڠهرڬا؞ن دان تريما کاسيه کڤد اورڠ راماي يڠ تله مڠوندي دان جوڬ مپوکوڠ شاه عالم دالم ڤرتنديڠن اين.
”کجايا؞ن اين دهارڤ ممڤو مپونتيق سماڠت ورڬ شاه عالم اونتوق ممليهارا عالم سکيتر درڤد ڤنچمرن اودارا ستروسڽ منجادي تمڤت تيڠڬل دان بکرجا يڠ لبيه کوندوسيف،“ اوجرڽ.


text:
بڬيتو يڠ دلالو؞ي اوليه سأورڠ اوسهاون ڤرتانين يڠ منجوروس کڤد تانمن دورين سجق 30 تاهون لالو.
اڤ يڠ ڤستي، کريڠت يڠ دتابور 30 تاهون لڤس برجاي ممبريکن ڤولڠن برڬندا.
سبلوم ايت، اوسهاون برکنا؞ن، چوڠ يوک فون، 50، اکتيف مرنتاو. زمان رماجاڽ، دي مڠره کريڠت ملاکوکن ڤلباڬاي جنيس ڤکرجا؞ن دلوار کوانتن.
نامون بڬيتو، دسببکن ڬاجي يڠ دتريما هاڽ چوکوڤ ماکن درنتاو اورڠ، مندوروڠ يوک فون يڠ لبيه دکنلي دڠن نام تينا چوڠ، ممبوات کڤوتوسن بربقتي کڤد تانه اتاو منجادي ڤتاني دکامڤوڠ هلامنڽ سنديري يا؞يت دکامڤوڠ ڤولاي، ڬوا موسڠ.
ستله ممبوات کڤوتوسن اونتوق منجادي ڤتاني، دي برتمو ايه دان ايبوڽ. مپاتاکن ايمڤين ايت.
بڬيتوله سجاره هيدوڤ تينا چوڠ، ساله سأورڠ ڤميليق کبون دورين موسڠ کيڠ.
اڤ يڠ ڤستي، برکة کڬيڬيهنڽ بربقتي کڤد تانه، ترپات ممبريکن ڤولڠن لوماين سهيڠڬ ممڤو مرا؞يه ڤنداڤتن برڤولوه-ڤولوه ريبو ريڠڬيت ستياڤ کالي موسيم راج بواه ايت.


text:
کتوا بهاڬين کورڤورت دان ڤرهوبوڠن عوام مجليس باندراي شاه عالم (MBSA)، شهرين احمد برکات، ڤروڬرم ترسبوت دأداکن دتامن تاسيق لمبه بوکيت SUK، سيکشن 5 دسيني، بارو٢ اين.
”ڤروڬرم اين دأداکن برتوجوان منديديق کانق٢ مڠهرڬا؞ي عالم سکيتر دان مڠعملکن سرتا ممبوداياکن عملن 3R (کورڠکن، ڬونا سمولا، کيتر سمولا) دري ڤريڠکت اول دالم مڠوروسکن سيسا،“ کاتاڽ دسيني.
منوروتڽ، منروسي ڤڠنجورن ڤروڬرم برکنا؞ن، ڤيهقڽ برهارڤ داڤت مموڤوق عملن کيتر سمولا دان راس مڠهرڬا؞ي عالم سکيتر ستروسڽ سچارا تيدق لڠسوڠ منجادي بودايا دالم کهيدوڤن مريک.
”کونسيڤ يڠ دکتڠهکن سڤنجڠ ڤروڬرم اداله برسرونوق دڠن ملاکوکن کيتر سمولا دان ڤليهارا عالم سکيتر.
”ڤارا ڤسرتا دددهکن دڠن قاعده کيتر سكولا دان ڤڠوروسن سيسا يڠ بتول ملالو؞ي اکتيۏيتي کرياتيف دان مپرونوقکن،“ اوجرڽ.


text:
دأتس جالن ڤولا دڤنوهي ڤوكوق٢ دان تياڠ ايليكتريک يڠ تومبڠ ماله اد يڠ مڠهمڤڤ رومه سرتا كندران ڤندودوق دالم كجادين يڠ برلاكو كيرا٢ ڤوكول 4 ڤاڬي ايت.
لبيه مپديهكن كجادين يڠ دصفتكن اوليه ڤندودوق كامڤوڠ بركنان سباڬاي يڠ تربوروق دالم سجاره ايت برلاكو كتيک اومت إسلام سدڠ مپمبوت هاري راي عيدالأضحى.
دفهمكن سباپق 63 بواه رومه ترليبت دالم بنچان ترسبوت ممبابيتكن لبيه 200 مڠسا دڠن اڠڬرن كروڬين همڤير RM2.6 جوتا.
سأورڠ مڠسا نورالعاشقين جوموان 29 بركات رومه باتو يڠ دهونيڽ سجق ليم تاهون لالو برسام سوامي دان سأورڠ انق موسنه دالم سكليڠ مات عاقبة ريبوت دان ڤوتيڠ بليوڠ ايت.
كاتاڽ كتيک كجادين دي برسام سوامي دان انق براوسيا ليم تاهون سدڠ تيدور درواڠ تامو سبلوم دكجوتكن دڠن اڠين قوات دان اون سأوله-اوله سدڠ برڤوسيڠ داتڠ كأره مريک.


text:
سڤنجڠ بولن اين، کيت داڤت مپقسيکن کمرياهن مپمبوت کداتڠن رمضان دڠن مرياه دان ڤلباڬاي چارا دسلوروه دنيا.
جک دمليسيا، بازر رمضان دان مجليس بربوک ڤواسا دسان سيني سوده منجادي سينونيم دڠن مشارکت دنڬارا اين، برلا؞ينن سمبوتنڽ دنڬارا لا؞ين.
مڠمبيل چونتوه ڤريسيدن تورکي، رجب طيب أردوغان. سباڬاي سأورڠ ڤميمڤين نڬارا، بلياو تيدق ملڤسکن ڤلواڠ اونتوق بربوک ڤواسا برسام-سام رعيت نڬارا دسبواه رومه ڤندودوق تمڤتن، حسيين کاهيت سرڬين دأنکارا ڤد 22 مي.
برلا؞ينن ڤولا دڠن ڬولوڠن للاکي دليبيا، مريک دليهت تيدق منجاديکن بولن رمضان سباڬاي السن اونتوق تيدق برسنم.
نامون، دسباليق کڬمبيرا؞ن، جاڠن دلوڤا مريک يڠ ترڤقسا برڤواسا دکالا سدڠ بردڤن دڠن کونفليک دنڬارا لا؞ين.
ڤرتوبوهن بوکن کراجا؞ن (NGO) انتارابڠسا، قتار چاريتي بارو٢ اين ممبريکن بنتوان ماکنن کڤد 800 ڤلارين صوماليا يڠ تيڠڬل دلاڤن کيم ڤنمڤتن سمنتارا دنڬارا ايت.
دبڠلاديش، ڬولوڠن سامي دکو؞يل بودا درماراجيکا توروت مپومبڠ ماکنن کڤد کومونيتي مسلم دداکا ڤد 21 مي لالو.


text:
كتوا ڤڬاواي ايكسيكوتيفڽ عبدالرشيد موسى بركات ڤرمينتان دجڠک برتروسن والاوڤون سلڤس SST دقواتكواساكن كران كريتا كيني تله دأڠڬڤ سباڬاي ساتو كڤرلوان.
”كڤرلوان باڬي كريتا دمليسيا ماسيه اد دان اورڠ اكن تروس ممبليڽ” كاتاڽ كڤد ڤمبريتا سلڤس ڤلنچرن ڤوست ڤروتون 3S دسيني هاري اين اوليه كتوا ڤڬاواي ايكسيكوتيف ڤروتون دوكتور لي چونروڠ.
باڬايماناڤون عبدالرشيد بركات هرڬ كريتا اكن منيڠكت سلڤس SST كران چوكاي ڤرخدمتن ايت دتتڤكن ڤد 10 ڤراتوس بربنديڠ چوكاي بارڠ دان ڤرخدمتن ڤد انم ڤراتوس.
”كامي اكن ملاكوكن يڠ تربايق اونتوق مڠكلكن كوانتيتي جوالن دان مناريق ڤلڠڬن ممبلي كريتا“ كاتاڽ.


text:
مجليس هيمفون انق شريعة
تڠڬل 27-9-2017م.، مهاسيسوا فاكوتي شريعة الإسلامية مڠاداكن مجليس هيمفون انق شريعة تيما
” فرتموان انق شريعة برسام موتيواسي دالم مڠاجين” برلڠسوڠ دبينأن فوسدا تيڠكت تيڬ .
مجليس ترسبوت دايكوتي اوليه مهاسيسوا/سيسوي شريعة 1، 2، 3، دان 4 دمولإي دڠن فمبوكأن مجليس دڠن باچأن اية سوچي القرآن اوليه سودارا خالد زكريا سرت اوچفن اوليه ديكن فاكوتي شريعة اسلامية يأيت استاذ عبدالناصير مأناها، بليو مندوروڠكن انق٢ شريعة ددالم بركليه ملالؤي چيفتا فروگرام بيمبيڠن دانتادا ابڠ بيمبيڠ اديق سفاي دافت تلاعه برسام، دسمفيڠ ايت ادا اوچفن داري واكيل كلية تيگ دان فرسمبهن ستيف كلية سام ادا مهاسيسوا /سيسوي سفاي ملاهيركن كبرانين دان تيمبول كمسرأن سسام.
Catatan : sumber dari page facebook “buletin JISDA”


text:
کجادين ترسبوت برلاکو دکاوسن لتق کريتا اڤتمن ڤلما لاڬونا، جالن بارو، دسيني، کيرا٢ ڤوکول 7.45 ڤاڬي سمالم.
کتوا ڤوليس دا؞يره سبرڠ ڤراي تڠه (SPT)، اسيستن کوميسيونر نيک روس ازهان نيک عبدالحميد برکات، انتارا بارڠن يڠ دلاڤورکن هيلڠ ترماسوق بيڬ يڠ مڠاندوڠي کد ڤڠنلن، کد ميسين ڤڠلوارن واڠ ا؞وتوماتيک (ATM) سرتا ليسين ممندو.
کاتاڽ، توروت دلاڤورکن هيلڠ اياله سبواه تيليفون ڤينتر برجنام iPhone 8 Plus دان کد اکسيس اونتوق مماسوقي رومه وانيتا ترسبوت.
”سوسولن کجادين ايت، ساله سأروڠ درڤد سوسڤيک برجاي دتڠکڤ درومهڽ دکوبڠ سيمڠ دسيني تيدق لاما کمودين ماناکالا سأورڠ لاڬي سوسڤيک ڤولا سمڤت ملولوسکن ديري.
”ڤد ماس يڠ سام، ڤوليس مرمڤس ببراڤ بارڠن ميليق سوسڤيک ترماسوق توڤي کليدر، رنتاي کونچي بربنتوق بولا تکرو دان بسي يڠ دأسه دڠن تاجم دبهاڬين هوجوڠڽ باڬي ممبنتو سياستن،“ کاتاڽ دسيني، هاري اين.
نيک روس ازهان برکات، سياستن اول منداڤتي، سوسڤيک يڠ دتڠکڤ ايت ممڤوپا؞ي انم ريکود لمڤاو ترماسوق تيڬ برکا؞يتن داده.


text:
مريک مپرتا؞ي لبيه تيڬ جوتا اومت إسلام دري سلوروه دنيا يڠ برڬرق دري عرفة مالم تادي.
لبيه 30,200 جماعه مليسيا برتولق كمزدلفة سأول سلڤس مغرب، مالم تادي سچارا برڤريڠكت سلڤس مپمڤورناكن روكون حاج كدوا يا؞يت بروقوف دعرفة.
سلڤس برمابيت دمزدلفة، كومڤولن ڤرتام جماعه تروس كمنى برمولا ڤوكول 11.55 مالم تادي دان كسموا يڠ لا؞ين سمڤاي سچارا برڤريڠكت كيرا٢ ڤوكول 7 ڤاڬي تادي.
جماعه اكن ملونتر جمرة کبرى سلڤس وقتو عصر يا؞يت 3.48 ڤتڠ (8.48 مالم وقتو مليسيا) يا؞يت وقتو يڠ دخصوصكن اوليه عرب سعودي ڤد تاهون اين اونتوق جماعه مليسيا دان اسيا تڠڬارا يڠ لا؞ين.


text:
دالم كجادين كيرا٢ 1 تڠه هاري سمالم محمد عاريف هيكل عمران دري كامڤوڠ ڤادڠ كمونتيڠ كوالا نروس دان محمد حفيظ اسران دري كامڤوڠ ڤق تويو كوالا ترڠڬانو دكاتاكن داتڠ كسيتو برسام 13 راكن مريک برسمڤنا چوتي سكوله.
دفهمكن سبلوم كجادين محمد حفيظ تله ترجون دري كاوسن يڠ اڬق تيڠڬي دسيتو سبلوم دليهت تركاڤاي-كاڤاي لمس.
محمد عاريف هيكل كمودينڽ چوبا ممبنتو دڠن ترجون كدالم اير تتاڤي توروت لمس دان دهاپوتكن اير.
برايكوتن ايت راكن مڠسا يڠ لاين برڬڬس منداڤتكن ڤرتولوڠن درڤد اورڠ عوام دان اورڠ كامڤوڠ دان ڬرقن منچاري سرتا مپلامتكن كدوا-دوا مڠسا دمولاكن دڠن سڬرا.
كتوا بالاي بومبا دان ڤپلامت باندر المكتفي بالله شاه جسراوي اوڠ ممبريتاهو ميت مڠسا ڤرتام دتموي كيرا٢ 2 ڤتڠ ماناكالا مڠسا كدوا ليم مينيت سلڤس ايت.


text:
جوروچاكڤ بومبا بركات، ڤيهقڽ منريما ڤڠڬيلن كچمسن مڠنا؞ي كجادين ايت ڤد ڤوكول 6.30 ڤاڬي.
منوروتڽ، كتيک اڠڬوتا بومبا تيبا دتمڤت كجادين دداڤتي كدوا-دوا مڠسا دان موتوسيكل مريک ترجاتوه كدالم لوبڠ لوڠكڠ سدالم تيڬ ميتر.
كاتاڽ، كجادين برلاكو كتيک للاكي بركنا؞ن دالم ڤرجالنن اونتوق مڠهانتر انقڽ بكرجا.
”مڠسا سأورڠ للاكي براوسيا ليڠكوڠن 50-هن دان انقڽ 30-هن دالم كأدا؞ن دتينديه اوليه موتوسيكل.
”اڠڬوتا بومبا مڠاليهكن موتوسيكل يڠ منيمڤا مڠسا دان منا؞يقكن مڠسا مڠڬوناكن تالي دان تڠڬ،“ كاتاڽ.
منوروتڽ، مڠسا مڠالمي كچدرا؞ن ڤد ڤيڠڬڠ سرتا كاكي دان دبريكن راوتن اول سبلوم دهانتر كهوسڤيتل اونتوق راوتن لنجوت.


text:
دفهمکن کباپقن ڤميليق جنام ميواه تيدق ماهو ڤرودوک مريک دجوال ڤد هرڬ ديسکا؞ون دمان-مان تمڤت اتاو دجوال اوليه ’کلومڤوق ما؞نسي يڠ ساله‘ سکالي ڬوس اکن مپببکن منجاتوهکن ستندرد جنام ماسيڠ٢.
جنام ميواه Burberry يڠ دکنلي ملالو؞ي کوت لابوه برهرڬ 1,450 ڤا؞ون (RM7,682) دان فيشن برڤيتق-ڤيتق ايت منداڤتي نيلاي بارڠن يڠ دبواڠ تله منيڠکت سباپق 50 ڤراتوس دالم تيمڤوه دوا تاهون اين والاوڤون جوالنڽ سماکين مرودوم.
لبيه 90 جوتا ڤا؞ون (RM477 جوتا) ڤرودوک Burberry تله دموسنهکن سجق ليم تاهون لالو مپببکن ڤميليق ساهم مراس کچيوا دان ممڤرسو؞الکن مڠاڤ مريک تيدق دتاورکن ڤرودوک برکنا؞ن ممندڠکن مريک اداله ڤلابور ڤرسنديرين.
منوروت مجاله فوربيس، شريکت Burberry يڠ برنيلاي 9.6 بيليون ڤا؞ون (RM51 بيليون) مڠاکو؞ي ممباکر سموا ستوک يڠ تيدق ترجوال نامون تيندقن ايت دصفتکن بربالوي کڤد ڤاکر ڤوست ڤمباکرن باڬي ممنفعتکن تناڬ يڠ دحاصيلکن.
ببراڤ ڤاکر اناليسيس برکات، نيلاي هرڬ يڠ تيڠڬي دڤاسرن چينا دان اسيا تله مپببکن لبيهن ستوک سڤرتي بيڬ ساندر دجوال ڤد هرڬ 1,000 ڤا؞ون (RM5,298).
دسببکن ڤرکارا اين، دڤرچايا؞ي کومڤولن ايکسيکوتيف چينا تله مڠعمومکن رانچڠن اونتوق ملتقکن ڤورات هرڬ سباپق امڤت ڤراتوس دچينا، ميڠڬو لالو.
منوروت مريک، کڤوتوسن ايت دبوات ايکورن ڤڠورڠن ايمڤورت تاريف چينا.
دالم ڤد ايت، Burberry ممڤرتاهنکن تيندقنڽ دڠن مندعوا تيندقن ترسبوت دلاکوکن اوليه سموا ايندوستري.


text:
کتوا ڤوليس دا؞يره سبرڠ ڤراي اوتارا اسيستن کوميسيونر نورزايني محمد نور برکات، سوسڤيک براوسيا 33 تاهون ترسبوت دتاهن دأيبو ڤجابت باڬي ممبنتو سياستن کيرا٢ 6.20 ڤتڠ سمالم.
”ڤوليس منريما معلومت برهوبوڠ کجادين ايت ڤد 2.30 ڤتڠ سلڤس منداڤت ڤڠڬيلن تيليفون درڤد دوکتور برتوڬس دبهاڬين کچمسن هوسڤيتل کڤالا باتس (HKB) ممعلومکن سأورڠ بايي للاکي ددرا کران ترداڤت کسن لبم ڤد دادا دان ڤروت مڠسا.
”بايي ايت دباوا اوليه ايبوڽ کهوسڤيتل سلڤس دمعلومکن اوليه ڤڠاسوه برکنا؞ن منروسي اڤليکاسي WhatsApp بهاوا ترداڤت کسن لبم دبادن مڠسا ڤد 10 ڤاڬي دان وانيتا برکنا؞ن تروس کرومه ڤڠاسوه اونتوق مليهت سبلوم ممباوا باييڽ کHKB،“ کاتاڽ دسيني هاري اين.
منوروت نورزايني، ايبو بايي مندعوا انقڽ ايت دهانتر کرومه ڤڠاسوه برکنا؞ن دالم کأدا؞ن با؞يق تنڤا سبارڠ لبم ڤد 7 ڤاڬي.


text:
ملالو؞ي سربوان يڠ دجالنكن دڠن كرجاسام جابتن سياستن جنايه نركوتيک (JSJN) بوكيت امان، JSJN نڬري سرتا سيكريتاريات نوكلييس نركوتيک (SNN) قدح ايت، ڤوليس توروت مناهن امڤت اورڠ سوسڤيک دڤرچايا؞ي اڠڬوتا سينديكيت داده ترسبوت.
تيمبلن ڤڠاره جابتن سياستن جنايه نركوتيک (JSJN)، داتوق كاڠ چيز چياڠ بركات، دوا درڤد سوسڤيک ڤوسيتيف داده جنيس شابو ماناكالا كسموا مريک ممڤوپا؞ي ريكود لمڤاو ترماسوق بركا؞يتن داده.
”ڤد ماس سام، ڤوليس توروت مپيتا تيڬ بواه كندرا؞ن يا؞يت سبواه Volkwagen Golf، سبواه ڤروتون واجا دان سبواه ڤروتون ويرا سلا؞ين واڠ توناي RM20,000، ڤلباڬاي بارڠن كمس سرتا سأوتس جم تاڠن درڤد سوسڤيک.
”سموا يڠ دتڠكڤ كيني دريمن دباوه سيكشن 117 كانون ڤروسيدور جنايه سهيڠڬ اينين اين اونتوق سياستن لنجوت دباوه سيكشن 39B اكتا داده بربهاي (ADB) 1952،“ كاتاڽ دالم سيدڠ اخبار دسيني، هاري اين.
دفهمكن سربوان ترسبوت دجالنكن دأمڤت لوكاسي براسيڠن يا؞يت باين بارو، جوجتا؞ون، ڬلوڬور دان جلوتوڠ دسيني، دڠن دوا درڤد لوكاسي سربوان دداڤتي كوسوڠ.
دالم ڤد ايت، نيلاي رمڤسن ترسبوت جوڬ دڤرچايا؞ي تربسر اونتوق تيمڤوه لاڤن بولن ڤرتام تاهون اين دان داده بركنا؞ن دسلودوڤ ماسوق ملالو؞ي سمڤدن نڬارا اونتوق ڤاسرن تمڤتن دان انتارابڠسا.


text:
تردهولو، ترتودوه محمد حكيمين كمارالدين، 25، مڠاكو ساله ترهادڤ ڤرتودوهن ڤيليهن مميليقي داده ايت دالم سبواه كندرا؞ن برهمڤيرن سوسور ماسوق ڤلازا تول چوكاي، كمامن ڤد 6.30 ڤتڠ، 28 جولاي، 2016.
دي ددعوا ملاكوكن كسالهن ايت برسام-سام وان حسنه وان صالح، 32، باڬايماناڤون حاكيم داتوق زينل ازمن عبدالعزيز ممبيبسكن وان حسنه سلڤس محمد حكيمي مڠاكو برساله اتس ڤرتودوهن ايت.
ترتودوه ددعوا مڠيكوت سيكشن 12(3) اكتا داده بربهاي 1952 يڠ ممڤراونتوقكن حكومن ڤنجارا سعمور هيدوڤ اتاو تيدق كورڠ درڤد ليم تاهون دان مكسيموم 10 سبتن جک سابيت كسالهن.
تردهولو دالم ڤڠحاكيمنڽ، حاكيم زينل ازمن بركات السن دكموكاكن ڤڬوام ترتودوه، غزالي اسماعيل بهاوا انق ڬوامڽ منجاديكن داده ترسبوت سباڬاي مات ڤنچارين باڬي منڠڬوڠ كلوارڬاڽ تيدق داڤت دتريما.


text:
هاري اين ۏن دي ويڬي توروت دكنلي سباڬاي ‘ڤهلاون بوتا سۏين’.
ۏن دي ويڬي اياله سأورڠ ڤڠڬمر ڤرماينن ۏيديو يڠ برجاي مڠالهكن ببراڤ ڤماين تربايق دنيا دالم ڤرماينن كڬمرنڽ يايت Street Fighter.
منوروت ڤورتل Oddity Central سلڤس دي كهيلڠن ڤڠليهتنڽ ۏن دي ويڬي برتيكد ماهو تروس برماين ڤرماينن ۏيديو.
ڤرانچڠنڽ ساڠت موده تتاڤي ممرلوكن ديسيڤلين يڠ تيڠڬي يايت بلاجر برماين ڤرماينن Street Fighter دڠن هاڽ مندڠر ايفيک بوپي دالم ڤرماينن بركنان.
ايت مروڤاكن ڤرمولان ڤرجالننڽ سهيڠڬ منجادي ڤماين ڤرماينن ۏيديو ڤروفيسيونل.
ڤد 2017 كتيک كجوهنن سونيک بوم دمدريد ۏن دي ويڬي مننتڠ موساشي ساله سأورڠ ڤماين بركلس دنيا.
ڤارا ڤنونتون دكاتاكن كاڬوم دڠن كبوليهن ۏن دي ويڬي كران برجاي مڠالهكن موساشي.
اڤ يڠ منعجوبكن تنتڠ كمنڠن ڤرتام ايت اياله دي هاڽ بلاجر برماين سيري Street Fighter V سلاما ستاهون كتيک ممنڠي ڤرلاونن ايت.
سجق ايت دي تله منجادي ايكون انتارابڠسا دالم دنيا ڤرماينن ۏيديو.


text:
كتوا تيكنيكل كومڤلون فرتيڬاسي هيجاو، نورهاشيم كاميسن بركات، سيتواسي ايت برلاكو كران مريک ترڤقسا برسا؞يڠ دڠن ڤمبكل سايور-سايورن ايمڤورت يڠ مناوركن هرڬ ترلالو رنده د70 ڤراتوس ڤاسرن تمڤتن.
منوروت بلياو، سبلوم اين هرڬ سايور-سايورن سڤرتي چيلي دجڠک تورون ڤد ڤارس انتارا RM2.50 هيڠڬ RM3.50 سكيلوڬرم باڬي تيمڤوه دوا هيڠڬ تيڬ بولن، تتاڤي سجق كبلاكڠن اين اي تله برلاروتن سهيڠڬ لاڤن بولن.
”ڤنورونن هرڬ ترسبوت منونجوقكن كراجا؞ن ميمڠ تيدق ممبوات سبارڠ كاولن اتاو حد ترتنتو ترهادڤ كماسوقن سايور-سايورن ايمڤورت، كامي بوكن منودوه تاڤي كأدا؞ن اين تله برلاروتن لبيه تيڬ تاهون لالو تنڤا سبارڠ تيندقن.
”لبيه مپديهكن اڤابيلا ڤنورونن هرڬ ايت لڠسوڠ تيدق ممبري منفعة هرڬ ايت ترماسوق ڤڠڬونا كران مريک ماسيه ممبلي سايور سڤرتي چيلي ڤد هرڬ RM8 هيڠڬ RM9 سكيلوڬرم، جادي سياڤ يڠ اونتوڠ؟“ كاتاڽ كتيک دهوبوڠي اوتوسن مليسيا دسيني هاري اين.
جلس بلياو يڠ جوڬ ڤميليق شريكت فرتيڬاسي چيلي ڤواريث بومي هيجاو، ادوان تله دبوات كڤد كمنترين نامون سهيڠڬ هاري اين تياد سبارڠ جواڤن يڠ برصفة كونكريت دتريما.


text:
ڤڠنجورن ڤروڬرم اوليه Five Star Event سنديرين برحد (FSE) يڠ برمولا ڤوكول 11 ڤاڬي هيڠڬ 12.30 مالم ايت اداله سمڤنا سمبوتن هاري كبڠسان 2018.
ڤڠاره كأواڠن FSE دوكتور روس ابراهيم بركات ڤروڬرم ترسبوت جوڬ سچارا تيدق لڠسوڠ ممبري ڤلواڠ كڤد ڤنياڬ خصوصڽ ڬولوڠن مودا اونتوق منجان ڤنداڤتن منروسي تاڤق٢ ڬراي يڠ دسدياكن.
”فيستيۏل اين جوڬ برتوجوان مناريق مينت بليا دان انق مودا اونتوق مڠحياتي نيلاي كمرديكان برتيماكن سايڠي مليسياكو سرتا ممڤركنلكن Bazaar Five Star كڤد اورڠ راماي.
”ڤلباڬاي اكتيۏيتي اكن دجالنكن سڤنجڠ فيستيۏل اين انتاراڽ كونۏوي كريتا دان موتوسيكل بركواس تيڠڬي زومبا بيچا برهياس ڤرتونجوقن بوڠا اڤي ڤرتنديڠن كاراوكي ڤرسمبهن ديكير بارت سرتا ڤلباڬاي لاڬي اچارا مناريق“ كاتاڽ دسيني.


text:
دالم كجادين ڤوكول 6.17 ڤتڠ ايت محمد حيري محمد يوسف 44 دسدري ڤيڠسن اوليه ڤندودوق سبلوم مڠهوبوڠي بالاي بومبا دان ڤپلامت تامن تس.
ڤڬاواي ڤرهوبوڠن عوام جابتن بومبا دان ڤپلامت مليسيا (JBPM) نڬري انوار حسن بركات سڤاسوقن اڠڬوتا برسام سبواه جنترا كلوكاسي كجادين سلڤس منريما ڤڠڬيلن ڤد ڤوكول 6.20 ڤتڠ.
”دوا اڠڬوتا ڤاسوقن ڤپلامت مڠڬوناكن تڠڬ اونتوق منايقي ڤوكوق ڤتاي ايت باڬي ممباوا مڠسا توروت“ كاتاڽ دالم كپاتان دسيني هاري اين.
انوار بركات مڠسا دهانتر كهوسڤيتل تڠكو امڤوان افزان (HTAA) دسيني اونتوق منداڤتكن راوتن لنجوت.


text:
تامن تيما يڠ دبوک انتارا 14 جون دان 8 جولاي ايت ممبوليهکن اورڠ راماي تراوتاماڽ کانق٢ مليهت سنديري ڤلباڬاي جنيس ديناسور يڠ منديامي بومي راتوسن جوتا تاهون لالو.
ڤلباڬاي جنيس ديناسور دالم ڤلباڬاي سا؞يز دڤاميرکن دتامن تيما يڠ ترلتق دستيا ايکوهيل، سمپيه، سلاڠور اين.
مناريقڽ همڤير کسموا ديناسور يڠ دڤاميرکن ممڤوپا؞ي کسن بوپي سرتا برڬرق دان اين منمبه لاڬي کسرونوقن بوات ڤارا ڤڠونجوڠ تامن تيما ترسبوت.
ڤڠونجوڠ بوکن سهاج برڤلواڠ مليهت ريڤليکا حيوان ڤوربا ايت سچارا دکت، ماله برڤلواڠ منوڠڬڠ سرتا مپرتا؞ي ڤلباڬاي ڤرما؞ينن سمبيل بلاجر يڠ دسدياکن.
مپيڠکڤ سربا ريڠکس تنتڠ ديناسور، اي مروڤاکن سجنيس حيوان ريڤتيليا يڠ ترداڤت دالم ڤلباڬاي سا؞يز سرتا هيدوڤ دالم کلومڤوق ترسنديري دان اد جوڬ يڠ هيدوڤ سچارا سنديري.
سڤرتي حيوان لا؞ين، ديناسور جوڬ اد يڠ هيدوڤ دڠن مماکن داڬيڠ دان اد جوڬ هاڽ مماکن تومبوه-تومبوهن.
انتارا جنيس٢ ديناسور يڠ ڤوڤولر دان دکنلي راماي اياله (T-Rex) Tyronnosaurus Rex، Brontosaurus، Apatosaurus، Triceratops، Velociraptor، Pterodactyl، Stegosaurus دان Giganotosaurus Carolini.
ڤڠاساس ديناسور کيڠدوم، شاس فوڠ برکات، تامن تيما سلواس لبيه 1.2 هيکتر ايت ممبري کلا؞ينن ترسنديري دڠن منمڤتکن ڤلباڬاي ريڤليکا ديناسور دڠن سا؞يز بسر سرتا دسسوايکن دڠن کونسيڤ کلوارڬ.


text:
سيستم يڠ دناماكن دشبورد مكتب ايت مروڤاكن ڤوست سهنتي معلومت يڠ ممبوليهكن ڤركوڠسين داتا دلاكوكن درڤد ساعت جماعه منا؞يقي ڤنربڠن سهيڠڬ بيلڠن يڠ منريما راوتن دهوسڤيتل.
منوروت ڤڠاره اوڤراسي مكه، داتوق احمد سحيمي عبدالحليم، كسموا معلومت ايت بوليه دأكسيس اوليه ڤڠوروس مكتب دان كاكيتاڠن اونيت لا؞ين ممبوليهكن مريک برتيندق سڬرا ترهادڤ سسواتو سيتواسي اتاو ادوان.
”اد 25 ڤروسيدور مواكيلي ڤڠوروسن ڤريڠكت اوڤراسي ترماسوق ڤروسيدور مكتب دان توڬس٢ ڤڠاره اوڤراسي لا؞ين يڠ بوليه دروجوع سڬارا منروسي دشبورد مكتب،“ كاتاڽ دسيني.
بلياو ممبريتاهو، سيستم ترسبوت يڠ دباڠونكن اوليه انق شريكت تابوڠ حاج، Thetra Edge برحد ممبوليهكن سموا معلومت يڠ دأيسي اوليه ڤڠاره اوڤراسي دان ڤڠوروس مكتب دهوبوڠكن دڠن سيستم ايندوق.
كاتاڽ، انتارا معلومت بركنن اداله جومله ڤنربڠن برلڤس دان كتيبا؞ن، ڤرڬرقن بس باندر دري مدينه كمكه، جومله يڠ منريما راوتن دهوسڤيتل سرتا ادوان يڠ دتريما.
جلسڽ، معلومت ڤاليڠ كريتيكل اداله موبيليتي حاج يا؞يت ڤرڬرقن بس سماس مشعر مليڤوتي مكه-مزدلفه-مينى-مكه.


text:
كتوا رومبوڠن حاج داتوق سري سيد صالح سيد عبدالرحمن ممبريتاهو لاڤورن يڠ دتريما درڤد ڤڠوروس٢ مكتب مپاتاكن بهاوا خيمه جماعه دعرافه دكمس دڠن بايق دان تياد لاڬي سمڤه سارڤ.
كاتاڽ بڬيتو جوڬ دمزدلفة والاوڤون تياد خيمه دسدياكن نامون جماعه منونجوقكن كوميتمن يڠ تيڠڬي دان بلياو مليهت سنديري كاوسن ايت دتيڠڬلكن برسيه سام سڤرتي سبلوم مري برمبيت.
”اين منونجوقكن جماعه مليسيا بوليه ملاكوكن ڤراوبهن اونتوق منجاڬ كبرسيهن ستروسڽ منونجوقكن مريک اد ادب دان اخلاق يڠ بايق اونتوق دچونتوهي نڬارا لاين“ كاتاڽ سماس مراسميكن ڬوتوڠ-رويوڠ سمڤنا كيمڤين بركنان دمكتب 82 دسيني.
منوروت سيد صالح كيمڤين كبرسيهن ايت اكن دتروسكن دڤرخيمهن دمينا سهيڠڬ جمعة اين سهيڠڬ هابيس تيمڤوه ملونتر.


text:
مريک اياله محمد توفيق ارمن 19 صيف اﷲ عبدالغني 19 محمد نعيم ازهاري 19 دان محمد نعيم شهمي نصري 19.
دوا لاڬي مڠسا بلوم دكنلي ايدينتيتيڽ.
كسموا مڠسا برعلامت درانچڠن ڤموليهن تانه (RPT) كسدر سوڠاي تره دسيني.
كتوا اوڤراسي بالاي بومبا دان ڤپلامت ڬوا موسڠ بركات ڤيهقڽ منريما ڤڠڬيلن ڤد ڤوكول 10.10 مالم دان مڠڬرقكن اوڤراسي منچاري دان مپلامت.
منوروتڽ كجادين ايت دسدري اوليه ڤندودوق كامڤوڠ برهمڤيرن ڬوا باتو كاڤور ايت اڤابيلا مليهت اشارة لمڤو دان اسڤ يڠ دبوات سكومڤولن رماج بركنان.
كاتاڽ اوسها منچاري مليبتكن اڠڬوتا ڤوليس جابتن بومبا دان ڤپلامت مليسيا (JBPM) دان اڠكتن ڤرتاهنن عوام مليسيا (APM) برمولا كيرا٢ ڤوكول 10.30 مالم.
” 13اڠڬوتا ڤاسوقن منچاري دان مپلامت منداكي ڬوا ايت باڬي ملاكوكن اوڤراسي مپلامت. ببراڤ اورڠ ڤندودوق كامڤوڠ توروت مپرتاي اوڤراسي بركنان.
”كيت ڤرچاي رماج بركنان تله هيلڠ اره ڤتونجوق ايكورن چواچ ڬلڤ“ كاتاڽ كتيک دهوبوڠي دسيني هاري اين.
تمبه محمد زواوي سموا مڠسا برجاي دباوا تورون دان دسرهكن كڤد ڤوليس اونتوق دأمبيل كترڠن.
كاتاڽ اوڤراسي ايت توروت دبنتو ببراڤ ڤندودوق كامڤوڠ برهمڤيرن يڠ منداكي دان منججقي لوكاسي مڠسا يڠ براد دڤونچا ڬوا.


text:
والاوڤون كجادين ايت سوكر اونتوق دلوڤاكن خصوصڽ ڤندودوق كامڤوڠ، مريک امت برشكور كران بنچان عالم ترسبوت ممبوک ڤلواڠ كڤد رزقي بهارو اڤابيلا كاوسن سوڠاي ايت كيني منجادي تومڤوان ڤڠونجوڠ لوار كران كأيندهن لنسكڤڽ.
مليهت كڤد رزقي بهارو ايت، ساله سأورڠ ڤندودوق مڠمبيل ڤلواڠ دڠن ممباڠونكن لوكاسي ڤرچوتين كلوارڬ يڠ دناماكن سباڬاي Polumpong Melangkap View Camp Site (PMVCS).
ڤڠوسها PMVCS، سمبتن ڬونسالاهون، 67، ممبريتاهو، كجادين ايت بنر٢ ممبري 1001 حكمه كڤد كلوارڬاڽ اونتوق منجاياكن تاڤق ڤرخيمهن سنتاي ترسبوت.
كاتاڽ، سلڤس كجادين بنچان عالم ايت، مريک توروت برسديه كران كاوسن يڠ بوكن سهاج منجادي ڤونچا رزقي اوتام دان تمڤت برما؞ين سجق كانق٢، موسنه دالم سكليڤ مات.
“ڤد اصلڽ تاڤق اين اداله سبواه كبون تانمن بواه-بواهن دان كامي سكلوارڬ سريڠ كسيني اونتوق مموڠوت حاصيل سرتا برما؞ين. سلا؞ين ايت، ڤد اصلڽ كاوسن اين هاڽ ممڤوپا؞ي انق سوڠاي يڠ مڠالير ملالو؞ي دوا اروس. سلڤس كجادين ايت، سوڠاي منجادي بسر دان ممبنتوق سباتڠ سوڠاي سهاج.
“تتاڤي كيني، سمواڽ براوبه، بهكن سواساناڽ لبيه اينده دان مناريق، سبب ايت كامي تله باڠونكن باليق اونتوق دجاديكن تاڤق ڤلنچوڠن كڤد اورڠ راماي اونتوق اكتيۏيتي سنتاي خصوصڽ اونتوق كلوارڬ،” كاتاڽ كڤد اوتوسن ملايو ميڠڬوان دكوتا كينابالو، سابه، بارو٢ اين.


text:
اهلي لمباڬ ڤمڬڠ امانه MyCare ڤروفيسور دوكتور محمد زين كندر بركات بلياو تركجوت اڤابيلا ستيباڽ دغزه ڤد اخير رمضان لالو ايت ترداڤت سراماي 2,500 ڤندودوق غزه ترڤقسا مريڠكوق دالم ڤنجارا كران كسالهن تيدق ممباير هوتڠ.
”مولا٢ بيلا كامي دمينتا اونتوق مپومبڠ اونتوق ممبيبسكن مريک اين سڤرتي كيت ’ممبنتو ڤساله‘. يڠ ساله تتڤ ساله.
”تتاڤي سلڤس ايت كامي ليهت مريک سباڬاي مڠسا دالم اسڤيک كمانسيان دان ڤرلو دبنتو كران كسمڤيتن هيدوڤ يڠ امت ساڠت. اين مپببكن مريک ترڤقست ممينجم دان اخيرڽ سواسان ايكونومي سماكين تروق اخيرڽ مريک ڬاڬل ملونسكن هوتڠ٢ ترسبوت.
”هارڤ٢ ڤرسڤيكتيف كمانسيان يڠ دتكنكن دالم ايسو اين بوكن ’ممبنتو ڤساله‘ كران مريک تيدق اد ڤيليهن كچوالي ترڤقسا برهوتڠ دمي سسواڤ ناسي تراوتام اونتوق يڠ سوده بركلوارڬ“ كاتاڽ.
اخيرڽ دالم ميسي کغزه تربهارو اين MyCare مپومبڠكن سباپق RM500,000 درڤد RM2 جوتا يايت جومله دان نيلاي هوتڠ٢ ’كمانسيان‘ اين باڬي ممبوليهكن ڤارا ڤساله دبيبسكن.


text:
منوروت ڤڠروسي جاوتنكواس ڤرومهن كراجان تمڤتن دان عالم سكيتر نڬري تي كوک كيو ممعلومكن كڬياتن جودي لوتري عوام تنڤا ليسين ڤولا وجود سأيريڠ دڠن كوجودن ڤريميس ڤرجودين برليسين سڤرتي مڬنوم توتو دان دا ما چاي.
كراجان نڬري دڠن كرجاسام ڤوليس دراج مليسيا (PDRM) سچارا برتروسن تله مڠمبيل تيندقن ترهادڤ اكتيۏيتي ڤرجودين تنڤا ليسين اين دڠن مندعوا ڤلاكو يڠ دتڠكڤ دمحكمه مڠيكوت اكتا رومه جودي تربوک 1953 دان تيندقن الترناتيف ڤنچڬهن دباوه اكتا ڤنچڬهن جنايه 1959 (اكتا 297) دمان ڤساله بوليه دبواڠ دايره.
PDRM منوروت كوک كيو دري سماس كسماس برتيندق مڠكڠ كڬياتن جودي حرام اين درڤد تروس اكتيف. سباڬاي چونتوه سباپق 307 سربوان تله دلاكوكن ڤيهق ڤوليس باڬي مڠكڠ اكتيۏيتي لوتري عوام تنڤا ليسين ڤد تاهون لالو ماناكالا سباپق 206 سربوان تله دبوات سڤنجڠ ليم بولن ڤرتام تاهون اين.
درڤد جومله سربوان تاهون 2017 ايت سباپق 250 سربوان برجاي مناهن سراماي 254 اينديۏيدو ماناكالا دالم 148 سربوان تاهون اين ڤولا سباپق 149 تڠكڤ دلاكوكن.
“حاصيل سربوان ترهادڤ اكتيۏيتي لوتري عوام تنڤا ليسين جوڬ ممباوا كڤد رمڤسن برجومله RM27,704 سڤنجڠ تاهون لالو ماناكالا سجق جانواري هيڠڬ مي تاهون اين سجومله RM21,147 واڠ ڤرتاروهن تله درمڤس” كات كوک كيو كتيک دتموي دالم ساتو مجليس بارو٢ اين.
لاين٢ اكتيۏيتي ڤرجودين يڠ توروت دبنترس اداله هيروين جودي جودي دالم باڠونن جودي دتمڤت عوام سرتا كڬياتن بوكي بولا سيڤق دان دفهمكن سباپق RM275,332 تله درمڤس سڤنجڠ تاهون 2017 ماناكالا دالم تيمڤوه ليم بولن ڤرتام تاهون اين سهاج سباپق RM127,107 حاصيل جودي بركنان درمڤس.


text:
KHUTBAH PERTAMA
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ ( 2 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ للهِ الَّذِي جَعَلَ يَوْمَ عِيْدِ الأضْحَى أَسْعَدَ الأياَّمِ لنَاَ . وَنَحْمَدُهُ عَلَى مَا أَوْلانَا وَنَشْكُرُهُ عَلَى نِعَمِهِ الَّتِى بِهَا وَالانَا. وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ…… فَيَا إِخْوَانِيْ ! اتَّقُوْا اللهَ وَأُوْصِيْكُمْ وَإِيَّايَ بِتَقْوَى اللهِ فَقَدْ فَازَ المُتَّقُوْنَ
فرمان الله تعالى دالم أية 1-3 سورة الفجر : وَالْفَجْرِ وَلَيَالٍ عَشْرٍ وَالشَّفْعِ وَالْوَتْرِ
مقصودڽ : دمي وقت فجر; دان مالم يڠ سڤولوه ﴿يڠ ممڤوڽأي کلبيهن د سيسي الله﴾; دان بيلاڠن يڠ كَنڤ سرتا يڠ كَنجيل;
سلامت مڽمبوت هاري راي عيد الأضحى داوچڤکن کڤد سلوروه قوم مسلمين دان مسلمات. کشکورن يڠ تيدق ترهيڠكَ کيت ڤنجتکن کحضرة الله اتس نعمت هاري راي قربان يڠ جوڬ دڤڠكَيل عيدالأکبر برمعنى هاري راي بسر. سڤاتوتڽ هاري راي قربان لبيه دراسا کمريهن سمبوتنڽ بربنديڠ هاري راي ڤواسا يڠ جوڬ دڤڠكَيل عيدالاصغار ايأيت هاري راي کچيل. سسوڠكَوهڽ الأضحى مڠيڠتکن کيت کڤد سيدنا عمر بن الخطاب يڠ ممبريکن اوچاڤن بلياو ; “سسوڠكَوهڽ القرءان دتورونکن ڤد بولن رمضان، لالو اي دسمبوت دڠن عيدالفطري. مانکالا هاري ڤنورونن تراخير القرءان ڤولا اياله ڤد بولن ذوالحجة کتيك رسول الله صلى الله عليه وسلم منونايکن عبادة حاج يڠ تراخير ﴿حاج وَداع﴾، مك اي دسمبوت دڠن الأضحى “ . مك جلسله الأضحى أداله هاري مراياکن کشمولن اسلام سباكَاي ساتو-ساتوڽ چارا هيدوڤ يڠ لڠکڤ دان سمڤورنا، يڠ مڠاتور، مڽوسون سكَالا أسڤيك کهيدوڤن مأنسي، عقيدة، شريعة، ڤوليتيق، ايکونومي، ڤنديديقكن، کمشاراکتن، ڤرونداڠن، اخلاق دان سباكَايڽ. سمڤنا برادا ڤد هاري يڠ مليا اين ماريله کيت سام مربوت کلبيهن يڠ دجنجيکن اوليه الله سباكَايمان يڠ دسبوت اوليه الله ڤد اول سورة الفجر دمان ابن عباس دان مجاهد مڽاتاکن بهاوا مالم سڤولوه يڠ دمقصودکن اياله 1 هيڠكَ 10 ذوالحجة د مان ڤنداڤت اين دقواتکن دڠن سبواه حديث يڠ دروايتکن درڤد ابن عباس رضي الله عنه:
عَنْ النَّبِيِّ صَلَّى اللَّهُ عَلَيْهِ وَسَلَّمَ أَنَّهُ قَالَ مَا الْعَمَلُ فِي أَيَّامٍ أَفْضَلَ مِنْهَا فِي هَذِهِ قَالُوا وَلَا الْجِهَادُ قَالَ وَلَا الْجِهَادُ إِلَّا رَجُلٌ خَرَجَ يُخَاطِرُ بِنَفْسِهِ وَمَالِهِ فَلَمْ يَرْجِعْ بِشَيْءٍ” – رواه البخاري
مقصودڽ : تيدق اد دري هاري-هاري يڠ دلاکوکن عمل صالح ڤدڽ يڠ لبيه دسوکأي اوليه الله درڤد هاري-هاري يڠ سڤولوه اين. صحابة رضي الله عنه برتاڽ، واهاي رسول الله! دان تيدقکه جوڬ برجهاد في سبيل الله ﴿لبيه افضل درڤد برعمال ڤد هاري-هاري اين﴾؟ رسول الله برسبدا، “تيدق جوڬ برجهاد في سبيل الله، کچوالي اورڠ يڠ برجهاد دڠن ديري دان هرتاڽ دان تيدق ممباوا ڤولڠ اڤ٢ ڤون“.
مسلمين/مسلمات يڠ درحمتي الله سبحانه وتعالى،
بولن ذوالحجة ممڤوڽأي کلبيهن ترسنديري دمان الحافظ ابن حجر منجلسکن سبب کأوتامأن 10 هاري ڤرتام ذوالحجة إياله کران ڤد هاري-هاري ترسبوت ترکومڤول عبادة-عبادة يڠ ايندوق سڤرتي صلاة، ڤواسا، صدقه، عبادة قربان دان حاج يڠ مان حال-حال ايت کسمواڽ تيدق ترداڤت سچارا سرنتق ڤد بولن- بولن لأين. رسول الله صلى الله عليه وسلم سنديري بكَيتو كَمر اونتوق برڤواسا سنة ڤد 9 أول بولن ذوالحجة تراوتما ڤد هاري عرفة. کيت جوڬ دسونتکن اونتوق برتکبير برمولا دري وقتو صبح هاري عرفة إيأيت 9 ذوالحجة دان براخير سهيڠكَ وقتو عصر ڤد هاري ك-13 ذوالحجة يڠ منونجوقکن باكَايمانا بسرڽ کلبيهن دان سمبوتن هاري راي قربان بربنديڠ هاري راي ڤواسا تتاڤي کيت دسبله اسيا تڠكَارا اداله سباليقڽ دمان لبيه مريه مڽمبوت عيدالفطري درڤد عيد الأضحى. کتيك کمرياهن مڽمبوت عيد الأضحى ماريله کيت سام-سام مڠحياتي ايسي ڤنتيڠ يڠ ڤرنه دسمڤيکن اوليه جونجوڠن بسر نبي محمد صلى الله عليه وسلم دالم خطبة حاج وداع اتاو ڤرڤيساهن انتاراڽ [1] ڤڠحرامن ربا يڠ منينداس مأنسي دمان اسلام سنتياس منانمکن کاسيه سايڠ دالم ستياڤ اسڤيق کهيدوڤن اكَر تيدق وجودڽ سيکڤ سوك مڠمبيل کسمڤاتن دأتس کسوساهن اورڠ لأين. ربا تله مڠهنچورکن ايکونومي دنيا دان ممباوا کڤد ڤندريتأن سڤرتي کكَانسان ترهادڤ ڤمينجم سهيڠكَ اد يڠ دبونوه دان تيدق کورڠ يڠ ممبونوه ديري سنديري. تاکوتيله اماران الله ملالوي اية 278 -279 سورة البقرة :
يَا أَيُّهَا الَّذِينَ آمَنُوا اتَّقُوا اللَّهَ وَذَرُوا مَا بَقِيَ مِنَ الرِّبَا إِنْ كُنْتُمْ مُؤْمِنِينَ فَإِنْ لَمْ تَفْعَلُوا فَأْذَنُوا بِحَرْبٍ مِنَ اللَّهِ وَرَسُولِهِ ۖ وَإِنْ تُبْتُمْ فَلَكُمْ رُءُوسُ أَمْوَالِكُمْ لَا تَظْلِمُونَ وَلَا تُظْلَمُونَ
مقصودڽ : واهاي اورڠ-اورڠ يڠ برايمان! برتقواله کامو کڤد الله دان تيڠكَلکنله ﴿جاڠن منونتوت لاكَي﴾ ساكي باقي ربا ﴿يڠ ماسيه اد ڤد اورڠ يڠ برهوتڠ﴾ ايت، جك بنر کامو اورڠ- اورڠ يڠ برايمان. اوليه ايت، کالاو کامو تيدق جوڬ ملاکوکن ﴿ڤرينته مڠنأي لارڠن ربا ايت﴾، مك کتاهويله کامو: اکن اداڽ ڤڤراڠن دري الله دان رسولڽ، ﴿عقيبتڽ کامو تيدق منموي سلامت﴾. دان جك کامو برتوبة، مك حق کامو ﴿يڠ سبنرڽ﴾ اياله ڤوکوق أصل هرتا کامو. ﴿دڠن يڠ دمکين﴾ کامو تيدق برلاکو ظاليم کڤد سسياڤا، دان کامو جوڬ تيدق دظاليمي اوليه سسياڤا
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم أية 79 سورة البقرة : وَلَكُمْ فِي الْقِصَاصِ حَيَاةٌ يَا أُولِي الْأَلْبَابِ لَعَلَّكُمْ تَتَّقُونَ
مقصودڽ : دان د دالم حکومن قصاص ﴿بالسن يڠ سإيمبڠ﴾ ايت أدا جامينن هيدوڤ باݢي کامو، واهاي اورڠ-اورڠ يڠ برعقل فيکيرن، سوڤاي کامو برتقوى
ڤرکارا ك-[2] يڠ دسنتوه دالم خطبة حاج وداع ايأيت اسلام سنتياس منجامين ڤرليندوڠن جيوا مأنسي درڤد دچروبوه سمأدا دڠن ڤمبونوهن لڠسوڠ اتاو تيدق لڠسوڠ. کيس بونوه يڠ تروس منيڠکت تنڤا مڠيرا اوسيا دان ڤڠکت باكَايکن تياد ڤڽودهن. بكَيتو جوڬ مسئله کمالاڠن موت يڠ برلاکو سيليه بركَنتي د مان دسارنکن اكَر کراجأن ملقساناکن حکوم اسلام دالم مناڠنيڽ سباكَاي چونتوه کيس جيك سسأورڠ ملڠكَر اورڠ هيڠكَ ماتي مك دي کنا باير دِيَة کڤد کلوارڬ سي ماتي بربنديڠ اوندڠ-اوندڠ هاري اين د مان ڤساله هاڽ دکناکن بايرن کومڤاون کڤد کراجأن سداڠکن کلوارڬ مڠسا هاڽ منريما کماتين دان کسديهن تنڤا ڤمبيلأن اتاو ڤون ڤمڤاسن سواجرڽ
ڤرکارا ك-[3] رسول الله صلى الله عليه وسلم توروت منکنکن اكَر مڠهيندري ڤڤراڠن کران اسلام اداله اكَام يڠ سجهترا يڠ ممبنچي ڤراڠ کچوالي ستله ترڤقسا باكَي ممڤرتاهنکن اكَام، نكَارا دان ديري. ڤلباكَاي چارا دلاکوکن اوليه موسوه اسلام دالم منودوه اسلام سباكَاي اكَام ڤڠكَانس دسمڤيڠ سکاتن دمي سکاتن ترماسوق ڤمبينأن مسجد، ڤاکاين ڤورده باكَي مڠهالڠ کبڠکيتن اسلام نامون اوسها مريك تتڤ دكَاكَلکن اوليه الله. کواجيڤن کيت اومت اسلام اياله منراڠکن تنتڠ کإيندهن اسلام ملالوي کفهمن ترهادڤ اكَام کيت سنديري دان ڤڠعمالن دالم کهيدوڤن سهارين
مسلمين/مسلمات يڠ دبرکاتي الله سبحانه وتعالى،
فرمان الله دالم اية 59 سورة الأحزب:
يَا أَيُّهَا النَّبِيُّ قُلْ لِأَزْوَاجِكَ وَبَنَاتِكَ وَنِسَاءِ الْمُؤْمِنِينَ يُدْنِينَ عَلَيْهِنَّ مِنْ جَلَابِيبِهِنَّ ۚ ذَٰلِكَ أَدْنَىٰ أَنْ يُعْرَفْنَ فَلَا يُؤْذَيْنَ ۗ وَكَانَ اللَّهُ غَفُورًا رَحِيمًا
مقصودڽ : واهاي نبي، سوروهله استري-استريمو دان انق-انق ڤرمڤوانمو سرتا ڤرمڤوان-ڤرمڤوان يڠ برايمان سوڤاي ملابوهکن ڤاکاينڽ باݢي منوتوڤ سلوروه توبوهڽ ﴿سماس مريك کلوار﴾; چارا يڠ دمکين لبيه سسواي اونتوق مريك دکنل ﴿سباكَاي ڤرمڤوان يڠ بأيك-بأيك﴾ مك دڠن ايت مريك تيدق دكَڠكَو. دان ﴿ايڠتله﴾ الله اداله مها ڤڠمڤون لاكَي مها مڠاسيهاني
سسواي دڠن کداتاڠن نبي محمد صلى الله عليه وسلم ڤمباوا رحمة کڤد سکالين عالم مك جاس بكَيندا ترهادڤ كَولوڠن وانيتا بكَيتو باڽق يڠ منوکر ڤنداڠن مشارکت يڠ دولو مڠڠكَڤ وانيتا سطراف دڠن شيطان، بيناتڠ، همبا عبدي کڤد کدودوکن يڠ تيڠكَي سهيڠكَ ڤرکارا ك -[4] نبي مڽنتوه برکأيتن کواجيڤن منجاڬ حق وانيتا تتاڤي مالڠڽ سماکين راماي يڠ منظاليمي وانيتا دان راماي ڤولا وانيتا سنديري يڠ ريلا مروة مريك دلاچورکن دڠن مندده عورة دان بركَأول بيباس سهيڠكَ کادأن اخلاق سماکين ڤاره. اڤ يڠ لبيه مالڠ جاس نبي سڤرتي دلوڤاکن اڤابيلا برلاکوڽ ڤڠهينأن ترهادڤ اسلام دان نبي محمد صلى الله عليه وسلم دالم Festival بوسانا مسلم د Monte Carlo 9 اوكَوس لالو د مان کباڽقكن يڠ ترليبت سباكَاي ڤغنجور اداله براكَام اسلام. ڤرتونجوقکن ايت بوکن سهاج تيدق منوتوڤ عورة دڠن سمڤورنا ماله مڠهينا نبي محمد دڤاکاين سيکسي مريك دڠن مناماکنڽ سباكَاي اسلام سأوله-اوله مڠحلالکن اڤ يڠ جلس دحرامکن اوليه الله دمي منجاڬ هاتي موسوه اسلام. مريك يڠ ترليبت بلوم لاكَي مموهون معاف سچارا تربوك کڤد سلوروه اومت اسلام سهيڠكَ هاري اين. مريك سڤاتوتڽ تاکوت کڤد الله دان عذابڽ يڠ بكَيتو دهشة دسمڤيڠ مالو کڤد مشارکت بارت سنديري يڠ مولا مراسأي باكَايمانا ڤاکاين سيکسي دان منجولوق مات بوليه مڽببکن مسئله کروسقکن اخلاق دان مربقڽ کيس جناية. کيت داڤت باچ بريتا تربارو د مان اد سبواه بندر ڤرسيسيران ڤنتاي د إيطالي اکن مڽامن سهيڠكَ 2000 کڤد مريك يڠ مماکاي skirt ڤينديق اتاو منجولوق مات سداڠکن کيت د سيني راس مالو دان ريماس أنتوق منوتوڤ عورة دڠن سمڤورنا
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
ڤرکارا ك-[5] يڠ دتکنکن دالم خطبة حاج وداع اياله اسلام مڠهالڠ ڤنينداسن ملالوءي ڤڽاله كَونأن کواس اوليه ڤميمڤين کأتس رعيت جلاتا سڤرتي حکوم ريمبا عيسى دان سباكَايڽ. سماس رعيت تروس دهيمڤيت دڠن کنأيقكن هرڬ ميڽق RON97 سداغكن ميڽق RON95 فولا سداڠ دکاجي کران باڽق کيس مڽببکن کندرأن موده ترباکر دسمڤيڠ هرڬ بارڠن يڠ تروس نأيك دتمبه لاكَي دڠن سامن ايکور يڠ جلس ظاليم کران اي ممراس واڠ رعيت بوکن اونتوق منديديق رعيت سوڤاي چرمت دجالنراي. بكَيتو جوڬ ڤميمڤين تروس منمبه هوتڠ نكَارا دڠن نسبة ستياڤ رعيت ترڤقسا منڠكَوڠ 14 ريبو سأورڠ هوتڠ عقيبة ڤڽليويڠن دان ڤمبذيرن دسمڤيڠ کروكَيان عقيبة رشوة 10 RM بيليون ستاهون. ڤميمڤين جوڬ تروس برنفسو اونتوق ملاکوکن ڤمبذيرن دڠن چادڠن ڤمبينأن منارا واريثن ستيڠكَي 100 تيڠکت برنيلاي لبيه 5 RM بيليون دسمڤيڠ ڤوسارا نكَارا برسبلاهن توكَو نكَارا ممواتکن 250 لوبڠ قبور VIP اسلام دان 250 VIP بوکن اسلام دڠن کوس 70 RM جوتا دڠن اڠكَارن 140 RM ريبو سلوبڠ. عقيبة ڤميمڤين برنفسو بسر مك رعيت جلاتا تروس مندريتا. ايڠتله ڤريڠاتن نبي صلى الله عليه وسلم
قَالَ أَنْ تَلِدَ الْأَمَةُ رَبَّتَهَا وَأَنْ تَرَى الْحُفَاةَ الْعُرَاةَ الْعَالَةَ رِعَاءَ الشَّاءِ يَتَطَاوَلُونَ فِي الْبُنْيَانِ
مقصودڽ : سبدا نبي تنتڠ تندا-تندا قيامة بهاوا همبا اکن ملاهيرکن توانڽ دان اڠکاو مليهت اورڠ برجالن تنڤا کاسوت دان اورڠ يڠ برتلنجڠ لاكَي مسکين يڠ هاڽ مڠمبالا کمبيڠ برلومبا-لومبا اونتوق ممبينا باڠونن تيڠكَي-تيڠكَي لامبڠ کمكَاهن
علماء منراڠکن ڤد اخير زمان اکن تيمبول كَولوڠن مسکين يڠ منديريکن باڠونن تيڠكَي دڠن چارا برهوتڠ د مان تيدق ڤليق والاو هوتڠ نكَارا تروس منيڠکت تتاڤي نفسو اونتوق ممباذير تروس برتمبه. ڤڽاکيت سوك برهوتڠ توروت دتيرو اوليه رعيت سهيڠكَ راماي يڠ سڠكَوڤ برهوتڠ ملبيهي کممڤوان دمي مميليقكي رومه اتاو کندرأن ميواه. ڤنفسيرن يڠ لأين مڠاتاکن كَولوڠن مسکين منجادي اورڠ کاي سچارا تيبا-تيبا ترماسوق ملالوي رسواه ڤيليهن راي سهيڠكَ داڤت ممبينا باڠونن تيڠكَي
مسلمين/مسلمات يڠ درحمتي الله سبحانه وتعالى،
ميسيج ك- [6] خطبة وداع توروت منکنکن ڤرسامأن نيلاي کمأنسيأن تنڤا مڠيرا بڠسا دڠن ممبواڠ سماڠت ڤرقومن سمڤيت يڠ بوليه مڠهنچورکن ڤرڤادوان رعيت. کراجأن سڤاتوتڽ منجاديکن ڤلاجرن اكَام سباكَاي مات ڤلاجرن تراس دسکوله بوکنڽ مات ڤلاجرن سجاره باكَي مناڠني مسئله سوسيال، ڤرڤادوان دان سماڠت چينتاکن نكَارا کران ڤلاجرن سجاره يڠ باڽق لاكَي ککوراڠن دبيمباڠي هاڽ ملاهيرکن مشارکت يڠ مموجا ڤميمڤين بوکنڽ يڠ چينتاکن ڤرڤادوان دان نكَارا
ڤرکارا ك- [7] يڠ دتکنکن اوليه نبي ايأيت اسلام ممبنتراس سيستيم مانوڤولي يڠ مڠهاکيس راس کاسيه سايڠ دڠن مڠكَالقکن ڤنينداسن تراوتما منروسي سيستيم کاڤيتاليس يڠ دكَوناڤاکي. اخيرڽ شريکة ترتنتو مڠواسأي هرڬ باراڠن دڤاسرن يڠ ممبوليهکن مريك سسوك هاتي منأيقکن هرڬ يڠ سيڤستيڽ منينداس رعية جلاتا
وصية نبي يڠ ك-[8] يڠ ڤاليڠ ڤنتيڠ سکالي ايأيت واجب منجاديکن القرءان دان سنة نبي سباكَاي ڤندوان دمان کجايأن اومت اسلام بركَنتوڠ کڤد سجأوه مان مريك برڤكَڠ تكَوه کڤد 2 سومبر اوتام اين دالم کهيدوڤن. کيت مراسا کچيوا بيلا ڤميمڤين ماسيه كَاكَل مڠاسيڠکن انتارا سومبر حلال دڠن حرام سڤرتي حاصيل جودي برنيلاي 2.3 RM بيليون يڠ ترداڤت دالم اکأون حاصيل يڠ دساتوکن د کمنترين کأواڠن ڤد تاهون 2009. حاصيل اينيله يڠ تله دكَوناکن اوليه کراجأن اونتوق ممباير كَاجي کڤد سرامي 1.2 جوت ڤنجاوات عوام دان سموا ڤروجيق ڤمباڠونن ترماسوق اونتوق منفعة مشارکت اسلام. بكَيتو جوڬ چادڠن اونتوق مڠكَادايکن مروة دان اخلاق رعيت دمي مڠأوت کأونتوڠن دڠن مڠيشتهارکن مليسيا سباكَاي هاب هيبورن مالم يڠ باکل مڽقسيکن مسئله سماکين برتمبه بوکن سماکين کبه. سڤاتوتڽ ڤميمڤين ملاهيرکن رعيت برتقوى اونتوق منداڤت برکت بوکن مأنسي درهاك يڠ مڠونداڠ لعنة الله دنيا اخيرة.
فرمان الله دالم ايات 7 سوره الحشر :
وَمَا آتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانْتَهُوا ۚ وَاتَّقُوا اللَّهَ ۖ إِنَّ اللَّهَ شَدِيدُ الْعِقَابِ
مقصودڽ : ……دان اڤ جوا ڤرينته يڠ دباوا أوليه رسول الله ﴿صلى الله عليه وسلم﴾ کڤد کامو مك تريماله سرتا عملکن، دان اڤ جوا يڠ دلارڠڽ کامو ملاکوکنڽ مك ڤاتوهيله لارڠنڽ. دان برتقواله کامو کڤد الله; سسوڠكَوهڽ الله امتله برات عذاب سيقساڽ ﴿باكَي اورڠ-اورڠ يڠ ملڠكَر ڤرينتهڽ﴾.
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
KHUTBAH KEDUA
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ , وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ , اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ . أَمَّا بَعْدُ…….فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ …. فرمان الله تعالى دالم أية 103-107سورة الصافات :فَلَمَّا أَسْلَمَا وَتَلَّهُ لِلْجَبِينِ وَنَادَيْنَاهُ أَنْ يَا إِبْرَاهِيمُ قَدْ صَدَّقْتَ الرُّؤْيَا إِنَّا كَذَلِكَ نَجْزِي الْمُحْسِنِينَ إِنَّ هَذَا لَهُوَ الْبَلاَءُ الْمُبِينُ وَفَدَيْنَاهُ بِذِبْحٍ عَظِيمٍ
مقصودڽ : ستله کدواڽ برسره بولت-بولت ﴿ منجونجوڠ ڤرينته الله﴾ دان نبي إبراهيم مربهکن انقڽ دڠن ملتقکن ايريڠن موکاڽ اتس تومڤوق تانه ﴿ اونتوق دسمبليه﴾ سرتا کامي مڽروڽ :“واهاي نبي إبراهيم! سسوڠكَوهڽ کامو تله ممبنرکن ميمڤي ايت“. سسوڠكَوهڽ اين بنر-بنر سواتو اوجين يڠ ڽات. دان کامي تبوسکن انق ايت دڠن سمبليهن يڠ بسر.
مسلمين/مسلمات يڠ درحمتي الله،
کتيك مڠيڠاتي ڤڠوربانن هيبت نبي إبراهيم يڠ ترڤقسا مڽمبليه انقڽ نبي اسماعيل ملالوي سواتو أراهن دالم ميمڤي بنرڽ مك اومت اسلام ڤد هاري اين مستي دسوبورکن کمبالي راس يقين تنتڠ کعاديلن دان کهيباتن سيستيم اسلام دالم منجنجيکن کبهاكَيأن هيدوڤ ددنيا دان اخيرة. کيت ڤرنه مڽقسيکن باكَايمانا سُراقَة بن مالك ترلالو يقين دڠن جنجي نبي يڠ بلوم لاكَي منجادي ڤميمڤين دولة اسلامية دمدينة بهاوا دي باکل دکالوڠکن دڠن كَلڠ کراجأن کِسْرَى، ڤارسي دتمبه لاكَي دڠن کيقينن ڤارا صحابة يڠ لأين سهيڠكَ کراجأن اسلام يڠ مولاڽ هاڽ دأڠكَڤ کچيل اخيرڽ برجاي منومبڠ ايمڤاير کريستيان، روم دان ماجوسي،ڤارسي ڤد زمان سيدنا عمر الخطاب ستروسڽ مڠواسأي ايمڤاير هيندو، اينديا دان بودا، چينا. بكَيتو جوڬ کيقينن ڤجواڠ اسلام ترهادڤ جنجي نبي بهاوا سبايك-باءيك کتوا اياله يڠ برجاي ممبوك کوتا اسطنبول دان سبأيك-بأيك تنترا اداله تنتراڽ سهيڠكَ سلطان محمد الفاتِح برجاي مناون کوتا اسطنبول يڠ بكَيتو کوکوه کوبوڽ. اوليه ايت بيلا اومت اسلام برجاي مڽوبورکن راس يقين ترهادڤ جنجي الله اونتوق ممبيبسکن مسجد اقصى مك کمناڠن سماکين دکت دان همڤير
مسلمين/مسلمات يڠ درحمتي الله،
سمڤنا برادا ڤد هاري راي قربان جوڬ کيت مستي منيڠکتکن تاهڤ ڤڠوربانن دالم ممڤرجواڠکن اسلام دان ممبنتو ساودارا ساكَام. جيك سماس مڽمبوت عيدالفطري لالو کيت دواجبکن ممباير زکاة اونتوق مريڠنکن ببانن ساودارا ساكَام بكَيتوله کداتاڠن عيدالأضحى يڠ دكَالقکن کيت مڠرجاکن عبادة قربان اونتوق دأكَيهکن داكَيڠ کڤد ساودارا يڠ ممرلوکن دمان اين سموا برتوجوان ملاهيرکن مشارکت يڠ ڤڽايڠ دان مڠمبيل برات تنتڠ ڤندريتأن ساودارا ساكَام يڠ لأين. ڤندريتأن اومت اسلام يڠ سداڠ دبونوه د سلاتن تايلاند، فيليفينا، ڤلسطين، عراق، أفغانستان دان سباكَايڽ منونتوت ڤمبيلأن سواجرڽ درڤد کيت. بكَيتو جوڬ مڠسا كَونوڠ براڤي دان سونامي د إندونيسيا. تيدق لوڤا کيت اوچڤکن تعزية کڤد مڠسا بنجير د قدح، ڤرليس دان کلنتن سنديري د سمڤيڠ هولورکنله بنتوان ستاکت ترممڤو. ريڠنکنله ببانن دان ڤندريتأن مريك تراوتما دالم سواسانا هاري راي دمان الله ڤاستي مريڠنکن ببانن کيت د اخيرة کلق
الله أكبر ! ألله أكبر ! الله أكبر ولله الحمد
سلام عيدالأضحى داوچڤکن کڤد سلوروه مسلمين دان مسلمات. باكَي يڠ برکممڤوان دسارنکن اكَر مڠهيدوڤکن سمبوتن عيدالأضحى اين دڠن عبادة قربان سباكَايمان يڠ دانجورکن اوليه اسلام.
قَالَ الرَّسُوْلُ e : مَنْ كَانَ لَهُ سَعَةٌ وَلَمْ يُضَحِّ فَلاَ يَقْرَبَنَّ مُصَلاَّناَ – رواية ابن ماجه
مقصودڽ : سسياڤا يڠ ممڤوڽأي کممڤوان سداڠکن دي تيدق ملاکوکن عبادة قربان مك جاڠنله دي مندکاتي تمڤت صلاة کامي
اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا, اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِيْ سَبِيْلِكَ فِيْ كُلِّ زَمَانٍ وَمَكَانٍ , اللّهُمَّ انْصُرْ إِخْوَانِنَا المُسْلِمِيْنَ فِى عِرَاق وَفِى فَلَسْطِين وَفِى لبنان وَفِى سوريا وَفِى كَشْمِيْر وَفِى الهِنْد وفى أفغانستانِ وَفِى شِيْشَان وَفِى جَنُوْبِ بِلِيِبين وَفِى إيندونيسيا وفى تايلند وَفِى بَلَدِنَا ماليزيا اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ, اللّهُمَّ عَلَيْكَ بِاليَهُوْدِ وَمَنْ وَالاهُمْ, اللّهُمَّ عَلَيْكَ بِالنَّصَارَى وَمَنْ وَالاهُمْ, اللّهُمَّ عَلَيْكَ بِالهُنَوْدِ وَمَنْ وَالاهُمْ, اللّهُمَّ عَلَيْكَ بِالأمِيرِكَان وَمَنْ وَالاهُمْ, اللّهُمَّ عَلَيْكَ بِالِبرِيطَان وَمَنْ وَالاهُمْ, اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ, اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللَّهُمَّ إِنِّا نعُوذُبِكَ مِنْ البَرَصِ، وَالجُنُونِ، وَالجُذَامِ، وَمِنْ سَيِّءِ الأَسْقَامِ تَحَصَّنَا بِذِى الْعزَّةِ وَالْجَبَرُوْتِ وَاعَتَصَمْنَا بِرَبِّ الْمَلَكُوْتِ وَتَوَكَّلْنَا عَلَى الْحَيِّ الَّذِى لاَ يَمُوْتُ اللّهُمَّ اصْرِفْ عَنَّا هَذا الْوَبَاءَ وَقِنَا شَرَّ الرَّدَى وَنَجِّنَا مِنَ الطَّعْنِ والطَّاعُوْنِ وَالْبَلاَءِ بِلُطْفِكَ يَا لَطِيفُ يَا خَبِيْرُ إِنَّكَ عَلَى كُلِّ شَيْءٍ قَدِيْرٌ اللّهُمَّ تَقَبَّلْ مِنَّا صَلاتَنَا وَقِيَامَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ


text:
تعريف "كادا"
كادا كادا - تعريف كادا في NiceDefinition.com - كادا Definition كادا - تعريف لكادا في NiceDefinition.com، كادا، تعريف كادا، معنى كادا، والأصل كادا، أمثلة كادا، عينات كادا، كادا تعريف، وهذا يعني كادا، كادا الأصل، كادا أمثلة، كادا العينات، القاموس على الانترنت، والقاموس، قاموس اللغة العربية, كادا Definition, كادا meaning, كادا origin, كادا Examples, كادا Samples, Definition كادا, meaning كادا, origin كادا, Examples كادا, Samples كادا, online dictionary كادا التعريف، تعريف كادا، كادا - تعريف لكادا، كادا - تعريف لكادا في NiceDefinition.com، كادا، كادا تعريف، معنى كادا، والأصل كادا، أمثلة كادا، عينات كادا، كادا تعريف، وهذا يعني كادا، كادا الأصل، ومن أمثلة كادا ، عينات كادا، على شبكة الإنترنت القاموس، قاموس، قاموس اللغة العربية, كادا Definition, كادا meaning, كادا origin, كادا Examples, كادا Samples, Definition كادا, meaning كادا, origin كادا, Examples كادا, Samples كادا, online dictionary , sanakirja.